ڕێکخراوی نەرویجی بۆ پەنابەران (NOAS) ڕێکخراوێکی سەربەخۆیه که لە پێناو مافی پەنابەران لە نەرویج کار دەکات. چالاکییه سەرەکییەکانی ئێمه بریتین له پێدانی زانیاری، ڕێنمایی و هاوکاری یاسایی به پەنابەران و پێداگری و کاریگەری لەسەر دەسەڵاتی نەرویجی سەبارەت بە پرسە سیاسیەکانی گرێدراو بە مافی پەنابەرانەوە. ئامانجی ئێمه سیاسەت و کردارێکی کۆچبەرییه که ڕیشەی له مرۆڤدۆستی، حوکمی یاسا و پەیمانه نێونەتەوەییەکاندایه.\nزانیاری بۆ پەنابەرانی نوێ\n“NOAS” زانیاری و ڕێنمایی به پەنابەرانی نوێ لە نەرویج دەدات. ئێمه دەربارەی پڕۆسەی پەنابەری لە نەرویج، پێوەرەکانی وەرگرتنی مافی پەنابەری/ پاراستن و ماف و ئەرکەکانی دیکە زانیاریتان پێ دەدەین.\nزانیاری لەسەر ئەو بابەتانه لە ئەم نامیلکەیەدا دەست دەکەون.\nزانیاری تایبەت بە پەنابەران لە نەرویج (PDF)\nزانیاری بۆ پەنابەران لە نۆروێژ\nهاوکاری یاسایی بۆ پەنابەران\n“NOAS” دەتوانێ له کەیسی ئەو پەنابەرانەی که لە لایەن دایرەی کۆچبەرانی نەرویج (UDI) یان وەفدی پێداهاتنەوە به کەیسی پەنابەری (UNE) ڕەت کراونەوە، بکۆڵێتەوە. ئێمە لە تەواوی ئەو کەیسانه دەکۆڵێنەوە کە دەگەنە بەر دەستمان. بۆ ئەو کەیسانەی کە باوەڕمان وابێت دەتوانین گۆڕانکاری دروست بکەین و ئاکامێکی پۆزەتیڤ بەدەست بێنین، وەک پارێزەرێکی پەنابەران نامه بۆ حکومەت دەنووسین. هاوکاری یاسایی بێبەرامبەرە.\n“NOAS” له بابەتگەلی پەنابەری، کۆچی بنەماڵەیی، مافی مانەوەی هەمیشەیی، ڕەگەزنامه و گەڕانەوە یارمەتیتان دەدات.\nئایا بۆ کەیسەکەتان پێویستتان به یارمەتی “NOAS” هەیە؟\nبەڵگەکانی ناو کەیسەکەتان بنێرن\nەگەر دەتانەوێ “NOAS” له کەیسەکەتان بکۆڵێتەوە، دەبێ کۆپییەک له دەقی چاوپێکەوتنی پەنابەری، بڕیاری UDI/UNE، تانەی پارێزەر، و هەر جۆرە داخوازییەکی گەڕانەوە بۆ ئێمه بنێرن. ئەگەر هیچ بەڵگەیەکتان لەلا نییە، دەتوانن لە پارێزەری پێشووتان داوای کۆپییەکی بکەن. ئەگەر ئەوەش بۆتان دەست نادات، تکایه بۆ وەرگرتنی بەڵگەکانتان پەیوەندی بە ئێمەوە بکەن. ئەگەر بەڵگەی دیکەتان هەیە بێجگه لەوانەی کە لە سەرەوە باسیان کرا و پێتان وایه بۆ داوای پەنابەرییەکەتان گرنگن، دەبێ ئەوانیشمان بۆ بنێرن.\nئێوە هەروەها دەبێ فۆڕمی وەکالەت و زانیارییەکانی خۆتانمان بۆ بنێرن تا پەیوەندیتان پێوە بگرین. تکایە فۆڕمی ژێرەوە چاپ بکەن، پڕی بکەنەوە و لەگەڵ بەڵگەکانی کەیسی پەنابەرییەکەتان بۆمان بنێرن.\nفۆڕمی وەکالەت بە زمانی نەریجی و ئینگلیزی (PDF)\nتەماشا بکەن بزانن لەم بابەتانەدا دەبێ چی بکەن: کۆچی بنەماڵەیی، مافی مانەوەی هەمیشەیی، ڕەگەزنامه و گەڕانەوە بۆ وڵاتی خۆتان.\nدەتوانن لە رێگای ئەم ئیمەیلەوە بەڵگەکانمان بۆ بنێرن، یان بۆ ئەم ئادرێسه پۆستیان بکەن:\n“NOAS” چ بە کەیسەکانتان دەکات؟\n“NOAS” لە تەواوی پرسیارەکان دەکۆڵێتەوە بۆ ئەوەی بزانێت ئاخۆ شتێک هەیە تا لە ڕێگای ئەوەوە یارمەتیدەر بین یان نا. کەیسی زۆر دەگەنە بەر دەستی “NOAS”، هەر بۆیە دەبێ ئەو کەیسانە بخەینە پێشەوە کە پێمان وایه دەتوانین کاریگەری ئەرێنی بخەینه سەر ئەنجامەکەیان. هەر بەو هۆکارەیه کە NOAS زۆربەی ئەو کەیسانەی کە دێنه بەر دەستی، ڕەتیان دەکاتەوه.\nلە کاتی لێکۆڵینەوە له کەیسێک لەسەر ئەم خاڵانەی خوارەوه جەخت دەکەینەوە:\nتا چەنده یارمەتیتان له پارێزەرەکەتان وەرگرتووە. ئەگەر پارێزەرەکەتان تەواوی ئەو کارانەی که دەبێ بکرێت، کردوویەتی، ئیتر پێویستتان به یارمەتی NOAS نییه.\nئەگەر پێمان وابێت دەرفەتی ڕاستەقینه هەیە که حکومەت بڕیاری ڕەتکردنەوەی داوای پەنابەریتان بگۆڕێت. ڕەتبوونەوە له لایەن UNE به شێوەیەکی بنەڕەتی بڕیاری کۆتاییه و بەو مانایه دێت که باوەڕی حکومەت وایه که ئێوه پێویستتان به پاراستن یان مانەوه له نەرویج نییه. گۆڕینی بڕیاری ڕەتکردنەوەی کۆتایی زۆر ئەستەمه.\nئەگەر زانیاری نوێ و گرنگ له کەیسەکەتاندا هەبێت که پێشتر حکومەت لێیان نەکۆڵیوەتەوە و دەتوانن ئاکامی کەیسەکەتان بگۆڕن.\nله زووترین کاتدا له کەیسەکەتان دەکۆڵینەوە. کەیسی زۆر دەگەنه بەر دەستی NOAS و دەرفەتەکانی ئێمه سنووردارن. هەر بۆیه نزیکەی دوو هەفته هەتا شەش مانگ درێژه دەکێشێ تا له کەیسەکەتان بکۆڵینەوه. ئێمه هەمیشه هەوڵ دەدەین کەیسه بەپەلەکان بخەینه پێشەوه. هەر کات له کەیسەکەتانمان کۆڵیەوە، خۆمان پەیوەندیتان لەگەڵ دەگرین و ئاگادارتان دەکەینەوه ئاخۆ دەتوانین هاوکاریتان بکەین


ئەمریکا پەیامی تایبەتی بۆ دانوستان دەنێرێت - Mehr News Agency\nAP ١٣٩٨ Azar ١٢ ١٨:٤١\nNews Code 29660\nبە ڕاپۆرتی ئاژانسی هەواڵی مێهر، حوجەتولئیسلام حەسەن ڕۆحانی ئەوڕۆ (سێ شەممە) هاوکات لە گەڵ رۆژی جیهانی کەمئەندامان لە دیداری تاقمێک لە کەسایەتی و بەلیمەتانی کەمئەندام و نوێنەرانی ڕێکخراوە چالاکەکانی ئەو بوارە، ڕایگەیاند: ڕوانینی ئێمە هەمبەر بە کەمئەندامان لە کۆمەڵگا دەبێ ڕوانینی مرۆڤانە و شیاو بێت و وەک کەسانێک سەیریان بکەین کە بە کێشە و گرفتێکی زیاترەوە دەژین و ڕەنگە لە چالاکییەکانیشیاندا تووشی ئاستەنگ و تەنگەژەی زیاتر بێن.\nڕۆحانی بە ئاماژە بە هەستیاریی دەوڵەتی یازدە و دووازدە هەمبەر بە کۆمەڵگای کەمئەندامان و هەوڵ بۆ دەستەبەر کردنی خزمەتێکی زیاتر بەو چینەی کۆمەڵگا، ڕاشیگەیاند: بە هۆی هۆکارگەلێکی زۆر هەموو ئەو ئاواتە وەدی نەهات و وەک دەزانن لەو ماوەیەدا دەوڵەت بەرەوڕووی دابەزینی نرخی نەوت، گوشارەکانی بایکۆت و گەمارۆ بە تایبەت لە دوای کشانەوەی ئەمریکا لە بەرجام و ڕوودانی بەڵای سروشتیی وەک بوومەلەرزە و لافاو لە چەندین پارێزگای وڵات بووە.\nسەرۆک کۆمار بە ئاماژە بەوەی کە هەوڵی ئەمریکا لە داسەپاندنی گەمارۆگەلی بێ هاوتا و زێدەرۆیانەی بۆ بەچۆکداهێنانی ئێران، جەختی کرد: خەڵکی ئێران سەرباری هەموو زەخت و گوشاری ئابووریی قورس و گەمارۆی نادادگەرانە، مەزنایەتی خۆیان پاراست و بە خۆڕاگری و تاقەتی سەخڵەتییەکان، بارودۆخی دژواریان وەپشت سەرنا و سەرکەوتن.\nوتیشی: لە سای خۆڕاگریی گەلی ئێران، ئەمڕۆ بارودۆخ بە جۆرێکە کە ئەوان خۆیان لە هەوڵی گفتوگۆ و دانوستانن و پەیامی تایبەتی دەنێرن، ئەو پەیام و داواکارییانەیان بە پێچەوانەی ئەو دروشمانەیە کە بە شێوەی گشتی دێهێننە ئاراوە و ئەورووپییەکانیش وەک ناوبژیگەر باش ئاگاداری ئەو شتەن.\nڕۆحانی لە درێژەدا ڕووانییە پرسی گرانی بەنزین و بە گرێ دانەوەی ئەو بابەتە بە مەسرەفی زێدەڕۆیانە بەنزین و هاوردەی لە ساڵی ١٤٠٠، ڕوونی کردەوە: پلانی پشکبەندی و هەموارکردنی نرخی بەنزین بۆ پێشگری لە هاوردە و خۆبەڕیوەبەری و کۆنتڕۆڵی مەسرەفی بەنزین ئەنجام دراوە و داهاتی ئەو پلانە ٣١ هەزار ملیارد تمەن بووە کە بە تەواوەتی ڕادەستی خەڵکی بێ دەرەتانی وڵات کراوەتەوە.\nناوبراو جەختی لە دۆزینەوەی و کەمکردنەوەی هۆکارگەلی کەمئەندامی لە کۆمەڵگادا کرد و بیری هێنایەوە: بە داخەوە ڕووداوگەلی سروشتی و ناسروشتیی وەک ڕووداوی هاتوچۆ، لافاو، بومەلەرزە و نەخۆشینی ژێنێتیکی و ناژێنێتیکی دەستی باڵایان هەیە لە کەمئەندامیدا و هەر بۆیە دەبێ بە ناسینی ئەو هۆکارانە و بە یاسای کارامە پێش بە پەرەسەندنی کەمئەندامی بگرین.\nسەرۆک کۆمار هەروەها ئاماژەی بە پەسند کردنی یاسای پاڵپشتی لە کەمئەندامان لە دەوڵەتدا کرد و وتی: هەر کارێک بۆ کەمئەندامانی خۆشەویستی بکەین، ئەرکی یاسایی، مرۆیی و ئایینی ئێمەیە و لە ئێستاشدا بەشێکی گەورەی کارەکان لە ئەستۆی بنەماڵە، ڕێکخراوەکان و گرووپگەلی خەڵک‌تەوەرە و دەوڵەت تەنیا دەتوانێ باڵی یارمەتیدەر بێت.


مەلا شوشکەیی مەکەنە پاڵەوانی دژی پارتی ! – hkkurdistan\nHome 6 ئەرشیفی بابەتەکان 6 مەلا شوشکەیی مەکەنە پاڵەوانی دژی پارتی !\nمەلا شوشکەیی مەکەنە پاڵەوانی دژی پارتی !\nنە پارتی و نە وەزیری ئەوقافی گۆڕان فزەیان لێوەنەهات کاتێک کە شەش مانگ لەمەوبەر بەپێی دانپێدانانەکانی گروپێکی تیرۆریستی ٦ کەسی لەشاری هەولێر لە ئایاری ٢٠١٥دا ، (تاوانبار کارمەند عبداللە حمد باپیر) ئەندامی ئەو گروپە ڕایگەیاند کە بەهۆی وتارە جیهادی و حەماسیەکانی ئەو مزگەوتەی “مەلا شوشکەیی ” ووتاری تێدا دەلێت بوەتە تیرۆریست.\nدانپێدانانەکانی ئەو گروپە تیرۆریستیەی شاری هەولێردا نیشانیدا کە چۆن لە سایەی وەزارەتی ئەوقاف و سیستەمی سیاسی و حیزبی لە کوردستان تیرۆریزم و توندڕەوی بەرهەم دەهێنرێت؟ .. ئێستا نەک هەر ئەم گروپە بەڵکو چەندین گروپی داعشی شاراوەی تر لە شارەکانی کوردستاندا بەهۆی ووتاربێژی کەسدانی وەک مەلا شوشکەیی دروستبووە و هەر ڕۆژەی لە شارێکەوە ئاشکرادەبن… ئەم ڕوداوە نیشانی دا کە مزگەوتەکەی مەلا سەلیم شوشکەیی کارگەی بەرهەمهێنانی تیرۆریزم بوە. .. بەڵام ئەم ڕاستیەی کە بەڵگە هەبوو کە لەمزگەوتەکەی مەلا سەلیمەوە چەندین کەس چوەتە ناو داعش و ٦مانگی بەسەردا تێپەڕیوە و هیچ نەکراوە ، ئێستا هۆکارەکانی دەردەکەون !!! ئێستا پارتی بڕیاری دەرکردنی دەرکردوە و گۆڕانیش دژی بڕیارەکەیە. ئاشکرایە کە ئەم بڕیارەی پارتی بەرئەنجامی سیاسەتی ڕوبەڕوبونەوەی تیرۆریزم و داعشی نوستو نیە لەکوردستان و کەس بڕوای بەوە نیە ، بەڵام لە هەمان کاتدا شانازیەکەی گۆڕان بەوەی کە وەزیری ئەوقافەکەی رێگەی گرتوە لەوەی بڕیاری لابردنەکەی ئەم وتاربێژە جێ بە جێ بکرێت و شانازی بەهێشتنەوەی دەکا ، نیشانەی هەڵکردنی ئەم بزوتنەوەیەیە لەگەڵ داعشی نوستودا.\nئەوەتا سایتیKNN شانازی بەوەوە دەکات کە كه‌مال موسلیم وه‌زیری ئه‌وقاف له‌پشكی گۆڕان پێشتر نه‌چووبووه ژێر باری فه‌رمانه‌كه‌وه و ئەم دەرکردنە بە سزای سیاسی مامۆستایانی ئاینی دەناسێنێ. ئەم ڕاستیەی کە لەمزگەوتەکەی مەلا سەلیمەوە چەندین کەس چوەتە ناو داعش وەزیری ئەوقافی گۆڕانی نەهێناوەتە سەر ئەوباوەڕەی کە دەبێ ئەم مەلایە لە وتارخوێنی دوربخرێتەوە لەبەرئەوەی کە ئەم مەلایە ئێستا هاوپەیمانی گۆڕانە بەرامبەر بەپارتی.\nبێگومان دەرکردنی مەلا شوشکەیی لە لایەن پارتیەوە بەهۆی وتارەکانیەوە نیە کە داعش لە کوردستان دروست دەکا ، بەڵکو فشارخستنە سەر کۆمەڵی ئیسلامیە بۆ وازهێنانی لەدژایەتی مانەوەی بارزانی لە پۆستی سەرۆکایەتیەکەیدا. بەڵگەش ئەوەیە ئەگەر پارتی ئەم بڕیارەی لەسەر دەرکردنی مەلا جیهادیەکان و تەکفیریەکان و کۆنەپەرستەکانی هەولێر دەربکا ئەوا دەبێ زۆربەی مزگەوتەکان دابخات و مەلا پارتیەکان و یەکێتی زانایانی ئیسلامی کوردستانی لەدەست دەچێ.\nبۆ ڕزگارکردنی گەنج لەشارەکانی هەولێر و هەلەبجە وناوچەکانی تری کوردستانەوە کە بەهۆی کاریگەری وتارە جیهادیەکانی ئەم مەلایانە تا ئێستا سەدان گەنجیان چونەتە ناو داعش و چەند سەدی تریش وەک شانەی داعشی نوستو بونەتە جێگای مەترسی بۆسەر خەڵکی کوردستان و پشتی جەبهەی داعشن، پێویستە نمونەکانی مەلا شوشکەیی لەوتاربێژی دەرکرێن و حزبە دەسەڵاتدارەکانی کوردستان ناچاربکرێن کە ڕێگا و سەرچاوەکانی داعش لە سیستەمی سیاسی و پەروەردە و بەڕێوەبردندا نەهێڵن.\nناڕەزایەتی بەرامبەر بە دیکتاتۆریەتی بارزانی نابێ ببێتە پاساو بۆ دیفاعکردن لە داعشە نوستوەکانی کوردستان و دیکتاتۆریەتی پارتی و کۆنەپەرستی داعشەکانی کوردستان یەک پاکێجن کە سەنگەریان دژی ئازادی و مافەکانی خەڵکی کوردستان گرتوە و هەر پشتیوانیەکی کۆنەپەرستی داعشی دژ بەپارتی لاوازکردنی بەرەی ئازادیخوازی و سێکولارە بەرامبەر بەدیکتاتۆریەتی پارتی.


به‌شداری هه‌یئه‌تی سازمانی خه‌بات له کۆنفڕانسی سازمانی خه‌بات کوردستانی ئێران\nسێ‌شه‌مه 21 گه‌لاوێژ 2720\nهه‌واڵی ئێران ناردنی نامەی هەڕەشە ئامێز بۆ دادەوەران لەلایەن ئیتڵاعاتی سپای پاسداران!\nهه‌والی جیهان دوو ته‌قینه‌وه‌ی به‌هێز به‌یروتی پایته‌ختی لوبنانیان هه‌ژاند\nهه‌واڵی کوردستان هاشتاگی ناڕەزایەتی #کولبر_نکشید، پلەی یەکەمی بەدەست هێنا لە ئێران و كوردستان.\nهه‌واڵی ئێران ئاخوند بۆ مانەوەی خۆی ئێرانی هەڕاج کردووە!\nهه‌واڵی کوردستان پوكانەوەی ۴۵ لە سەدی خەتی ڕاگواستنی ئاوی شاری کرماشان\nهه‌واڵی کوردستان دەستدرێژی بۆسەر مێرمنداڵان بەناوی ئیسلامەوە!\nڕێکه‌وت: 2019-09-25 22:01:35\nناردنی نامەی هەڕەشە ئامێز بۆ دادەوەران لەلایەن ئیتڵاعاتی سپای پاسداران!\nئیتڵاعاتی سپای پاسداران بە ناردنی پەیامی هەڕەشە بۆ دادوەران، هەوڵی داوە تا کۆسپ بخاتە سەر ڕەوتی پێڕاگەیشتن بەو پەروەندانەی کە پێوەندی بە گەندەڵكاریەكانی سپای پ\nبه‌شی : هه‌واڵی ئێران کات : 2020-08-06\nبه‌شی : هه‌واڵی کوردستان رۆژ: 2020-08-02\nداواکاری ڕێکخراوی لێبوردنی نێونەتەوەیی بۆ دابینكردنی پێداویستی دەرمانی بۆ زیندانیانی سیاسی ئافرەت\nبه‌شی : هه‌واڵی ئێران رۆژ: 2020-07-30\nئامریكا لەحاڵی تۆماركردنی ژمارەی نایاب لە دروستكردنی واكسێنی كۆرۆنا دایە!\nبه‌شی : هه‌والی جیهان رۆژ: 2020-07-28


شه‌یتانه بچکۆله‌ی ئێمه و شه‌یتانه گه‌وره‌که‌ی ئه‌وان. برایم جه‌هانگیری – Giareng\nشه‌یتانه بچکۆله‌ی ئێمه و شه‌یتانه گه‌وره‌که‌ی ئه‌وان. برایم جه‌هانگیری\nلە 3 تشرینی یەکەم , 2013\nله‌وه‌تا رێژیمی ئیسلامی ئێران هاتۆته سه‌ر کار ئه‌وه رێژیمه بناخه‌ی له سه‌ر درۆ وفریودانی خه‌ڵک و هێزه سیاسیه‌کان دامه‌زراوه و تا ئێستاش به هه‌مان تاکتیکه‌وه له ژیانی ئاسایی خۆی دا به‌رده‌وامه. دیاره سه‌رکرده و دامه‌زرینه‌ری ئه‌و نیزامه واته خومه‌ینی هه‌ر پێش ئه‌وه‌ی ده‌سه‌ڵات له ئێران دا بگرێته ده‌ست هه‌م له رێگای دین و ئایینه‌وه کڵاوی زۆر گه‌وره‌ی له سه‌ر خه‌ڵکی نا و هه‌میش زۆر قه‌ول و به‌ڵێنی به‌درۆی دا به ئومه‌تی ئیسلامی و مژده‌ی ساز کردنی به‌هه‌شتێکی خه‌یاڵی به خه‌لکی ئێران دا و هه‌ر ئه‌وه‌ش بوو که له هه‌ڵبژاردنی و دیاری کردنی جۆری نیزام و سیسته‌م دا کوتی ” جمهوری ئیسلامی نه یک کلمه کمتر نه یک کلمه بیشتر” واته کۆماری ئیسلامی نه یه‌ک وشه که‌م و نه یه‌ک وشه زیاد! به‌لام ئه‌و کۆمه‌ڵه خه‌ڵکه‌ی که به هه‌ویای به‌هه‌شته خه‌یاڵیه‌که بوون ده‌نگیان پێدا. رێژیم و دامه‌زرێنه‌ی ئه‌و رێژێمه هه‌ر له‌سه‌ره‌تاوه ئه‌مریکای وه‌ک شه‌یتانی گه‌وره ناودێر کرد و ئه‌وه‌ش وای کرد که که‌س نه‌توانێ له‌م پێوه‌ندییه دا باسێکی خێری تێدا بکات و هه‌وڵی ئاسایی کردنه‌وه‌ی نێوان ئه‌مریکا و ئێران بدرێ. هه‌ر ئه‌ودروشمه‌ش بوو که زۆر که‌سی فریو دا، له‌م پیوه‌ندییه دا ئه‌وه هه‌ر خه‌ڵکی مه‌سه‌بی و ئاسایی نه‌بوون که به ته‌مای به‌لێنه‌کانی خومه‌ینی فریویان خوارد به‌ڵکوو به‌شێک له حیزب و رێکخراوه چه‌په‌کانیش به‌وهه‌ویایه‌ی که ئه‌و رێژیمه دژی ئیمپریالیست و دژی کاپیتالیسته و ناچارده‌گه‌ڵ کۆمونیست و سۆسیالیسته‌کان ده‌که‌وێته به‌ره‌یه‌که‌وه، ده‌نگیان پێدا و بۆ قایم کردنی بناخه‌ی ئه‌و رێژیمه تا چه‌پۆکه زله‌که‌یان پێدا درا خودا هه‌ڵناگرێ له هیچ هاوکاری و پشتیوانییه‌ک درێغیان نه‌کرد. حیزبی توده و رێکخراوی فیدائیانی گه‌ل ئه‌کسه‌ریه‌ت ئه‌و دوو هێزه بوون که زۆر به هاسانی ده‌داوی فێڵ و ته‌ڵه‌که‌کانی رێژیمی مه‌لایان که‌وتن و له نهایه‌ت دا وایان به‌سه‌ر هات که ئێستا ده‌یبینین.\nئه‌و کات سیاسه‌تی ئه‌و دوو لایه‌نه واته حیزبی توده و فیدائیانی خه‌ڵک له‌سه‌ر حکوومه‌ت ئه‌مه بوو که جناحی خامنه‌یی جناحی دژی ئیمپریالیست و ئازادیخوازه و ره‌فسه‌نجانی و دارو ده‌سته‌که‌ی به ئه‌وی هه‌ره کۆنه په‌ره‌ست و بناژۆ پێناسه ده‌کران که دیاره ئێستا روانگه‌ی لایه‌نگران و به‌جێماوه‌کانی ئه‌م دوو رێکخراوه وه‌رچه‌رخانی 180 ده‌ره‌جه‌ییان هه‌یه و ره‌فسه‌نجانی به ریفورمخواز و خامنه‌ییه به کۆنه‌پارێز و شتی له‌و بابه‌ته ده‌زانن.\nله‌م نیوه دا هه‌ر ئه‌وان نه‌بوون که فریویان خوارد، کورد و هیزه سیاسیه کوردیه‌کانیش به تایبه‌تی دێمۆکڕات له چه‌ند نموونه‌ی ئاشکرا دا ده‌داوی ئه‌و رێژیمه که‌وتوون و به تایبه‌تی له سه‌ر میزی وتووێژ گه‌وره‌ترین سه‌رکرده‌ی کورد و دێپڵۆماتێکی کارامه و سیاسه‌تمه‌دارێکی تاقانه‌ی له‌ده‌ست دا. دوکتور قاسملوو ئه‌و ئینسانه بلیمه‌ته بوو که به‌داخه‌وه ده‌داوی درۆ و ده‌له‌سه‌کانی رێژیم که‌وت و زۆر به‌هاسانی له وییه‌ن پێته‌ختی وڵاتی ئوتریش ترۆر کرا.\nئه‌و رێژیمه له دوای سه‌رکوتی ئازادیخوازان و قایم کردنی جێ پێی خۆی شه‌ڕی ماڵوێران که‌ری عێراق و ئێرانی به دروشمی ناردنه ده‌ره‌وه‌ی شۆڕش واته “صدور انقلاب اسلامی” بنیات نا که ئاکامی ئه‌و شه‌ڕه هه‌م ولاتێکی کاول و وێران و هه‌میش کوشتارێکی له ڕاده‌به‌ده‌ری ئینسانی لێکه‌وته‌وه. ئه‌گه‌رچی کورد گوته‌نی کاتێ زۆر هات قه‌باڵه به‌تاڵه، هه‌ر بۆیه زه‌مانێک ئه‌و شه‌ڕه ڕاوه‌ستا و خومه‌ینی جامه ژاره به نیو بانگه‌که‌ی به گه‌روو داکرد که ئیدی نه که‌س باوه‌ڕی به درێژه‌دانی شه‌ر هه‌بوو و نه دروشمی رێگای قودس له که‌ربه‌لاوه تێده‌په‌ڕێ ره‌نگ و بۆیه‌کی پێوه مابوو. بۆیه شه‌ڕی ئێران و عێراق به بڕیاڕنامه‌ی به ناوبانگی 598 له 29 پووشپه‌ڕی 1366 ڕاوه‌ستا و ئه‌وجار رێژیم ده‌ست و باڵی ئاوالا بوو بۆ کوشتاری موخالیفان و زیندانیانی سیاسیی که جنایه‌تی کوشتاری زیندانیانی سیاسیی 1367 ی به دوای خۆیدا هێنا که له‌و دا نزیک به 5000 زیندانی سیاسیی سه‌ر به حیزب و سازمه‌نه‌کانی موخالیفی رێژیم ئیعدام کران و زۆربه‌یان له گۆڕستانی خاوه‌ران به شێوه‌ی به کۆمه‌ڵ و به نهێنی به خاک سپێردران. ئه‌و نموونه گشتی و ئه‌و مێژووه کورته و خێرایه‌م بۆیه باس کرد تا ته‌نیا وه‌بیرهێنانه‌وه‌یکی کورت و ئاوڕدانه‌وه‌یه‌کی سه‌رپێیم له ڕابردووی ئه‌و سیسته‌م و ده‌سه‌ڵاته کردبێ.\nئه‌وجار بێینه سه‌ر سیاسه‌تی ده‌ره‌وه‌ی رێژیمی ئیسلامی ئێران که هه‌ر له سه‌ره‌تای دامه‌زرانییه‌وه ئه‌ویش هه‌ر له سه‌ر بنه‌مای درۆ و ئیدیعایه‌کی بێبنه‌ما دامه‌زراوه. سیاسه‌تی دژی ئه‌مریکا و دژی ئیسرائیل له‌گه‌ڵ ئه‌وه‌ی دا که هه‌ر له ئه‌ساس دا سیاسه‌ت نه‌بووه و نییه و ته‌نیا بۆ فریودانی خه‌ڵک و نان پیوه‌خواردنی سه‌رانی ئه‌و رێژیمه بووه، بوو به ستراتیژی ژیرێژیمی ئیسلامی ئێران ، ئه‌و سیاسه‌ته و و ئه‌و دروشمه له‌یه‌که‌م رۆژه‌وه بۆته بنێشته خۆشه‌ی سه‌رزاری رێبه‌ران و به‌رپرسانی باڵای ئه‌و رێژیمه. ئه‌وان له جیاتی ئه‌وه‌ی لانی که‌م دوای شکستی ئابڕووبه‌رانه له شه‌ڕی 8 ساڵه له گه‌ڵ عێراق دا ئاوڕێکیان له‌و خه‌ڵکه هه‌ناسه سارد و ماڵ و حاڵ وێرانه دابایه‌وه دیسان به په‌یره‌و کردنی هه‌مان سیاسه‌تی ڕابردوو به‌لام به شێوه‌یه‌کی دیکه‌و به سازکردنی گرووپ و ده‌سته‌ی سه‌ر به‌رێژیم له سووچ و قوژبنی ئه‌م جیهانه و گرتنه به‌ری ترۆری موخالیفان و نه‌یارانی رێژیم له ده‌ره‌وه‌ی ولات و ته‌قینه‌وه‌ی چه‌ند بنکه‌یه‌کی دیپۆلوماسی سه‌ر به ئه‌مریکا و ئیسرائیل له لوبنان و ئارژانتین پێی نایه قۆناخێکی نوێیه‌وه. به‌ڵام پاش گوشار هێنانی دنیای رۆژئاوا و ئه‌گه‌ری به‌ره‌وڕووبوونه‌وه‌ی جیددی ده‌گه‌ڵ رۆژئاوا به‌ره به‌ره له‌م سیاسه‌ته‌ش وازی هێنا و هه‌موو قورسایی خۆی خسته سه‌ر پشتیوانی کردنی گرووپه تروریستیه‌کان له سه‌رتاسه‌ری دنیا به‌تایبه‌تی حیزبوڵڵای لوبنان و حه‌ماسی فه‌له‌ستین. ئاکامی ئه‌و سیاسه‌ته‌ش بۆ خه‌ڵکی ئیران و بۆ گه‌لی فه‌له‌ستین ولوبنان  جگه به فیڕۆدانی سه‌روه‌ت و سامانی خه‌ڵکی ئیران وماڵوێرانی و دابه‌ش کردن و شه‌ق کردنی ریزی لوبنانی و فه‌له‌ستینێه‌کان به دوو یان چه‌ند به‌ره‌ی دژ به‌یه‌ک تا ئێستا هیچ خێرێکی دیکه‌ی بۆ گه‌لی لوبنان و فه‌له‌ستین نه‌بووه.\nدیاره هاوکات ده‌گه‌ڵ ئه‌و هه‌وڵانه رێژێم له مێژ ساڵه به به‌رنامه‌یه‌کی نهێنی ئه‌تۆمییه‌وه خه‌ریکه که هه‌موو کۆمه‌ڵگای نێوده‌وڵه‌تی پێوه سه‌رقاڵ کردووه، ئه‌وان له‌م باره‌وه و زۆر به ئاشکرا ته‌نانه‌ت له رێگای ره‌سمی و بڵیندگۆی رێکخراوی نه‌ته‌وه یه‌کگرتووه‌کانه‌وه هه‌ر به پشت به‌ستن به‌و به‌رنامه‌یه هه‌ڕه‌شه‌ی پاک کردنه‌وه‌ی رێژیمی ئیسرائیل له سه‌ر نه‌خشه‌ی جوغرافیای جیهانیان هێنایه گۆڕی و نه یه‌ک جار به‌ڵکوو چه‌ندین جار ئه‌و ئیدیعا و هه‌ڕه‌شه‌یه له لایه‌ن به‌رپرسانی سیایی و نیزامی رێژیم دووپات کراوه‌ته‌وه.\nئه‌و هه‌ڵوێسته و ئه‌و هه‌ڕه‌شه و گوڕه‌شه‌یه جارێکی دیکه ئیرانی هێنایه ناو رۆژه‌وه‌ی باسه‌کانی جیهان و له ماوه‌ی چه‌ند ساڵی رابردووشدا چه‌ندی نجار ئێران وه‌ک ئه‌کته‌رێکی کارا و دیاری دژایه‌تی دنیای غه‌رب ناوی هاتۆته‌وه ناو نیوان ئینسافه‌ن ئه‌ویش زۆر کارامه و شاره‌زایانه هه‌ڵسوکه‌وتی ده‌گه‌ڵ ئه‌و که‌یسه کردووه سه‌لماندوویه‌تی که ئه‌گه‌ر ئه‌مریکا شه‌یاتی گه‌وره‌یه و له سه‌رووی پیلان وزیره‌کیه تایبه‌تیه‌کان دا جیگه‌ی گرتووه ئه‌وا ئێران و مه‌لاکانیش ده‌وری شه‌یتانه بچکۆله‌که‌ی رۆژهه‌ڵاتی ناوین ده‌گێڕن و ئینسافه‌ن ئه‌و شه‌یتانه بچکۆله‌یه‌ش نیشانی داوه که زۆر جاران شه‌یتانه گه‌وره‌که‌ی فریو داوه و له خشته‌ی بردووه.\nدوایین فریوی کۆمه‌ڵگای نێو ده‌وڵه‌تی و شه‌یتانه گه‌وره‌که ئیستا و له حاڵی حازر دا خه‌ریکه له سه‌ر ده‌ستی سه‌رۆک کۆماری تازه‌ی شه‌یتانه بچکۆله‌که خه‌ریکه خۆی ده‌رده‌خا ، به‌ڵام ئایا ئه‌و جار ئه‌و فریوه وه‌ک ساڵانی پێشوو به سه‌رکه‌وتنه‌وه به ئه‌نجام ده‌گات؟ ئه‌گه‌رچی زۆر که‌س به خۆش بینبیه‌وه باس له‌وه ده‌که‌ن که رووحانی چوون به ته‌له‌یفوون قسه‌ی ده‌گه‌ڵ ئۆباما کردووه و ئیتر ئه‌وه کلیله ژه‌نگاویه‌که‌ی ده‌رگای داخراوی سیاسه‌تی ده‌ره‌وه به ڕووی ئێران دا ده‌کاته‌وه و به تایبه‌تی ئێران له‌و قه‌یرانه ده‌ره‌کیه‌ی تێی که‌وتووه رزگاری ده‌بێ و گه‌مارووه ئابووریه‌کان که کیشه‌ی سه‌ره‌کی رووحانین کۆتاییان پێ دێ، به‌ڵام پێم وابێ شه‌یتانه بچکۆله ئه‌مجاره‌یان نه‌توانێ وا به هاسانی کۆمه‌ڵگای نێو ده‌وڵه‌تی فریو بدات و له بنه‌وه‌ش خه‌ریکی کار و به‌رنامه شاراوه‌کانی خۆی بێ، به‌ڵکوو راست وه‌ک رابردوو یان ده‌بێ خامنه‌ییش جامه ژاریکی دیکه به گه‌روو داکات و پاشگه‌زبوونه‌وه‌یه‌کی ئاشکرا له کار و چالاکیه‌کانیان دا ببینرێ یان تازه ناتوانن وا به هاسانی کۆمه‌ڵگای نێو ده‌وڵه‌تی و شیتانه گه‌وه‌ره‌که فریو بده‌ن.\nکورد و شه‌یتانه بچکۆله‌که\nتا ئێستا ئه‌وه‌ی ئه‌لف و بێی سیاسه‌تی خوێندبێ و لانی که‌می ته‌جره‌به‌ی له سیاسه‌تی ئێران و هه‌ڵسوکه‌وتی ئه‌و رێژیمه هه‌بێ هیچ گومانی له‌وه دانیه که ئه‌و رێژیمه جێگای متمانه وباوه‌ڕ نییه و له بنه‌ڕه‌تڕا بۆ ئه‌وه نابێ باوه‌ڕ به هێج به‌ڵێن و په‌یمان و گفت و لفتێکی بکه‌ی. به‌لام له‌م نیوه دا کورد ده‌بێ چ بکات. ئایا ئه‌وه‌ی که به قه‌ولی ده‌وڵه‌ت و به‌رپرسانی تازه‌ی رێژیم باسی ده‌که‌ن وه‌ک ئازاد کردنی چه‌ندین که‌س له زیندانیانی سیاسیی ئه‌منیه‌تی بۆ ئه‌وه ده‌بێ ئه‌وه وه‌ک گۆڕان له سیاسه‌تی ریژیم له ناو خۆ سه‌یر بکرێ یان وه‌ک ستارتی ئه‌و گۆرانکاریانه بیته ئه‌ژمار؟ من به‌ش به حاڵی خۆم پێی خۆشبین نیم به‌ڵام با ئه‌وه‌شمان له بیر نه‌چێ که ئه‌گه‌ر ئاوڕ له زیندانیانی سیاسیی ئه‌منیه‌تی ده‌ردێته‌وه هۆکاره‌که‌ی ئه‌وه‌یه ئه‌وان تا ئێستاش هێزن، له ناو دام و ده‌سگاکانی رێژیمدا خه‌ڵکیان هه‌یه، خاته‌می و ره‌فسه‌نجانیان له پشته که له هیێنانه سه‌رکاری رووحانی نه‌خشی به‌رچاویان هه‌بووه. که وایه پیوه‌ندی دانی ئه‌و مه‌سه‌له‌یه به ئاڵوگۆڕی نیوخۆیی له لایه‌ن ده‌وڵه‌تی تازه‌وه لێکدانه‌وه‌یکه‌ی هه‌ڵه ده‌بێ ئه‌گه‌ر ئه‌و مه‌سه‌له له‌به‌ر چاو نه‌گرین.\nبه‌و پێیه ئه‌گه‌ر کورد له‌م نیوه دا دڵی به بچووکترین ریفۆرم و ئاڵوگۆڕ خۆش کردووه بێ ئه‌وه‌ی ببێ به هێز و ده‌نگێکی دیاری یه‌کگرتوو، هه‌ڵه‌یه‌کی مێژووی ده‌کات. هه‌ر حزب ولایه‌نێک دڵی ته‌نیا به سیله‌ی ره‌حمی رووحانی خۆش کردبێ و سیاسه‌ت له سه‌ر ئه‌و ئه‌ساسه بنیات بنێ دوچاری لێکدانه‌وه‌یه‌کی سه‌ر له‌به‌ر هه‌ڵه و ناواقیعی ده‌بێ. هه‌ر حزیبێکیش ته‌نیا به دانیشتن و به‌یاننامه ده‌رکردن له‌سه‌ر قسه‌ی خۆی سوور بێ و له ده‌رفه‌ت و ئیمکانه‌کان هه‌رچه‌ند بچووک و که‌م که‌ڵک وه‌رنه‌گرێ له دنیای سیاسه‌ت و هونه‌ری سیاسه‌ت کردن دوور که‌وتۆته‌وه. ئه‌گه‌ر ئه‌و ده‌سه‌ڵاته تازه‌یه ئیمکانی پێک هێنانی ئاڵوگۆڕی هه‌یه یان ناچارره به دانی هێندێک ئیمنتیاز له قه‌یرانه ناوخۆیی و ده‌ره‌کیه‌کان رزگاری ببێ، با وه‌ک کورد نه‌ک وه‌ک حیزب به‌ره‌ورووی ئه‌و مه‌سه‌له‌یه بێته‌وه. هیچ ئینسانێکی سیاسیی ناتوانی نکۆڵی له‌وه بکات که ئه‌گه‌ر بۆ نموونه له ئێران دا خوێندنی زمانی کوردی ئازاد بکرێ ئه‌وه ده‌سکه‌وت نییه و فریوه! ئه‌وه سیاسه‌ت کردنی پێناڵێن. به‌لآم دڵنیا بن ئه‌و مه‌سه‌له‌یه‌ش ئه‌گه‌رچی له یاسای بنه‌ڕه‌تی دا هاتووه تا کورد یه‌ک نه‌گرێ و نه‌بێ به هێز هه‌رگیز وه‌دی نایه و ناکه‌وێته خانه‌ی پراکتیکه‌وه. ده‌کرێ کورد و رێکخراوه کوردیه‌کان به یه‌کگرتوویی و له رێگای جۆراو جۆره‌وه هه‌وڵی وه‌ده‌ست خستنی بچووکترین ئیمتیازیش بده‌ن و سیاسه‌ت و دروشم و تاکتیکه‌کانیشیان هه‌ر له جێگای خۆی بێ. من وه‌ک خۆم هیچ به‌و ده‌سه‌ڵاته دڵخۆش نیم و پێم وانییه هیچ خێرێکی بۆ کورد هه‌بێ به‌ڵام ئه‌گه‌ر قه‌راره لێکدانه‌وه‌کان به پێچه‌وانه‌ی ئه‌مه بن، هه‌موو لایه‌ک باش ده‌زانین تا نه‌بین به هێز که‌س گوێمان بۆ ناگرێ و هێزیش ته‌نیا له یه‌کگرتن دایه.


جیهان رووبه‌ڕوو له‌گه‌ڵ (كۆرۆنا)دا – Knwe.org\nسەرەکی » وتار » گۆران فه‌تحی » جیهان رووبه‌ڕوو له‌گه‌ڵ (كۆرۆنا)دا\nڤایرۆسی كۆرۆنا یان كۆڤید – 19، له دوای ده‌ركه‌وتنی له وڵاتی چین له دوا رۆژه‌كانی ساڵی 2019 ، به‌چه‌ندین وڵاتی جیهاندا بڵاوبۆوه، به‌جۆرێك له ئێستادا بۆته بابه‌ت و خه‌می رۆژ نه‌ك لای كه‌ناڵه‌كانی راگه‌یاندن، به‌ڵكو لای زۆرێك له تاكه‌كانی كۆمه‌ڵگه جیاجیاكانی دونیا، به‌هۆی خێرایی بڵاوبوونه‌وه‌ی و زیادبوونی تووشبووان به‌و په‌تایه، ئه‌وه‌ش وایكرد كۆمه‌ڵگه‌ی نێوده‌وڵه‌تی رێ و شوێنی ئه‌منی و ته‌ندروستی توند و تۆكمه بگرێته به‌ر بۆ رێگرتن لێی و دۆزینه‌وه‌ی چاره‌سه‌ر بۆی.\nئه‌گه‌ر ئێمه به‌دوای دوا ئاماره‌كاندا بچین، ئه‌وا بۆمان ده‌رئه‌كه‌وێ چه‌ند وڵاتێك زۆرترین تووشبووانیان تۆماركردووه به‌و ڤایرۆسه كه ئه‌وانیش چین و كۆریای باشوور و یابان و سه‌نگاپوره‌و ئێران و له ئه‌وروپاش ئیتالیایه، به‌ڵام چه‌ندین وڵاتی تری ئاسیایی و ئه‌وروپایی و هه‌تا ئه‌فریقی و ئه‌مریكایی لاتین و ئوسترالیاش به‌ده‌ر نه‌بوون له‌تۆماركردنی حاڵه‌تی تووشبوون به‌ڤایرۆسه‌كه.\nهه‌رچه‌ند ئه‌و په‌تایه ئێستا به هه‌ڕه‌شه‌یه‌كی گه‌وره هه‌ژمارده‌كرێت بۆ سه‌ر ته‌ندروستی مرۆڤ، به‌ڵام جێی دڵخۆشییه، كه رێ و شوێنه ته‌ندروستی و ئه‌منییه‌كان و هۆشیاری كۆمه‌ڵگا جیاجیاكان و كاركردنی پسپۆرانی بواری پزیشكی وایكردووه ڤایرۆسه‌كه و زیانه‌كه‌ی پاشه‌كشه بكات له‌هه‌ندێ وڵاتدا به‌خودی وڵاتی چینیه‌وه كه سه‌نته‌ری بڵاوبوونه‌وه‌ی كۆرۆنا بوو به‌جیهاندا، له‌ئێستاشدا زۆرێك وڵات هه‌وڵه‌كانی خستۆته‌گه‌ڕ بۆ رێگرتن و دۆزینه‌وه‌ی چاره‌سه‌ری گونجاو بۆ ئه‌م ڤایرۆسه، وه‌كو چۆن پێشتر چاره‌سه‌ری بۆ په‌تاو ڤایرۆسه‌كانی پێشتر دۆزییه‌وه.\nبۆ به‌رچاو روونیش، دوای ئاماره‌كان ده‌ڵێن، له چین و له‌كاتی سه‌رهه‌ڵدانی ڤایرۆسه‌كه 2442 كه‌س گیانیان له‌ده‌ستداوه، له كۆی 77 هه‌زار كه‌سی تووشبوو.\nدوای چینیش كۆریا باشوور دێت، كه ژماره‌ی تووشبوان به‌ڤایرۆسه‌كه گه‌یشتۆته 600 كه‌س و 6 كه‌س له‌و ژماره‌یه گیانیان له‌ده‌ستداوه، ئینجا یابان دێ كه 130 حاڵه‌تی هه‌بووه‌و چواریان گیانیان له‌ده‌ستداوه، دوای ئه‌و سه‌نگاپوره دێ كه 89 حاڵه‌تی تێدا راگه‌یه‌نراوه و كه‌سیان نه‌مردوون.\nله‌ئه‌وروپاشدا ئیتالیا زه‌ره‌رمه‌ندترین بووه و 149 حاڵه‌تی تێدا دۆزراوه‌ته‌وه كه سیانیان گیانیان له‌ده‌ستداوه، به‌ڵام فه‌ره‌نسا كه 12 حاڵه‌تی تێدابوو یه‌ك كه‌س گیانی له‌ده‌ستداوه و ئه‌وانی تر هه‌موو به‌ته‌ندروستی باش له‌نه‌خۆشخانه ده‌رچوون.\nله ناوچه‌كه‌ی خۆمان، نزیكترین دراوسێ كه حاڵه‌ته‌كه‌ی تێدا دۆزراوه‌ته‌وه ئێرانه، كه سنوورێكی فراوانی به‌عیراق و هه‌رێمی كوردستانه‌وه هه‌یه، به‌داخه‌وه ئه‌م وڵاته دوای چین زۆرترین حاڵه‌تی مردنی به‌و ڤایرۆسه تۆماركردووه، كه ئه‌ویش 43 حاڵه‌ته، ئه‌مه‌ش وایكردووه هه‌م هه‌رێم و هه‌م عیراقیش رێ و شوێنی ئه‌منی و ته‌ندروستی توند بگرنه به‌ر له‌سه‌ر خاڵه سنووریه‌كان له‌گه‌ڵ ئه‌و وڵاته، هه‌رچه‌ند ئه‌مه‌ش رێگر نه‌بوو له گه‌یشتنی چه‌ند حاڵه‌تێك، كه یه‌كێكیان كه‌سێكی ئێرانی بوو له‌نه‌جه‌ف و چوار كه‌سی تریشیان ئه‌ندامانی بنه‌ماڵه‌یه‌كی توركمان بوون له‌كه‌ركوك كه به‌م دواییانه له ئێران گه‌ڕابوونه‌وه.\nئه‌وه‌ی جێی ده‌ستخۆشییه، رێ و شوێنه خێراكانی هه‌رێمی كوردستانه، هه‌م له‌سه‌ر خاڵه سنووریه‌كان وهه‌میش به داخستنی قوتابخانه و په‌یمانگاو زانكۆكان و كردنی به‌پشوو، بۆ ماوه‌ی مانگێك، ئه‌مه چ جای هۆشیاركردنه‌وه‌ی هاوڵاتی له‌رێگه‌ی كه‌ناڵه‌كانه‌وه بۆ خۆپاراستن، له‌و په‌تاو نه‌خۆشییه، چونكه شاردنه‌وه‌ی مه‌سه‌له‌كه و ئاگادارنه‌كردنه‌وه‌ی هاوڵاتیان ره‌نگه ئه‌نجامی پێچه‌وانه‌ی لێبكه‌وتایه‌ته‌وه‌و زیانی گه‌وره‌مان لێبكه‌وتایه.. به‌و هیوایه‌ی ئه‌م ده‌ردو به‌ڵایه به‌سانایی تێپه‌ڕێ و كورد پارێزراوبێت لێی.


ئێران لە نێوان ١٠٠ وڵات پلەی ٨٥ی لە ئازادی ئینتێرنێتدا هەیە\n15:34 - 29 خەزەڵوەر 2717\nکوردستان میدیا: دامەزراوەی فریدۆم هاوس لە تازە ترین ڕاپورت لەسەر ئازادیی ئینتێرنێت، ئێرانی وەکوو نائازادترین وڵاتەکان لە بواری ئینترنتدا ناو بردووە.\nدامەرزراوەی فریدۆم هاوس، کە لە بوواری ئازادی و مافی مرۆڤ چالاکی دەکات، لە ڕاپۆرتیکدا کە بڵاوی کردووەتەوە باسی لە گۆشارهێنان بۆ سەر بەکارهێنەرانی ئینتێرنێت لە ئێران کردووە و ئاماژەی بە دەستبەسەرکردنی بەڕێوەبەری کاناڵە تێلێگرامیەکان لە لایەن ڕێژیم و داخستنی ماڵپەرەکان و فیلتێرکردنی تۆڕه کۆمەڵایەتیەکان وەکوو: فەیس بووک، تویتێر و یوتیوب و ... کردووە.\nبە پێی ئەم ڕاپۆرتە، زۆرتر لە ١٠٠٠ ماڵپەڕ و تۆڕی کۆمەڵایەتی لە ئێراندا فیلتێر کراون.\nلەم ڕاپۆرتەدا هاتووە، لە ئێراندا ٤٠ میلیون بەکارهێنەری ئینتێرنێت هەیە کە مانگانە سەردانی تێلێگرام دەکەن و هەر کاناڵێک کە ئەندامەکانی ببنە زۆرتر لە ٥ هزار کەس، دەبی کاناڵەکە لە وزارەتی کولتور و ئیرشادی ڕێژیم تۆمار بکەن.\nهەروەها باس لە چالاکی سپای پاسداران لە بوواری تێکنۆلۆژی ئیتلاعات و سیستمی چاودێری چڕوپڕی بەسەر تۆڕە کۆمەڵایەتیەکان و بنکە ئینتێرنێتیەکان کردووە.\nئاماریکی ڕوون لە فیلتێرکردن لە ئێراندا لە بەر دەست نیە، بەڵام ساڵی ڕابردوو محەممەد جەعفەریی مونتەزری لە ئەندامانی کۆمیتەی فیلتێرینگی ڕێژیم، ڕایگەیاندبوو کە ١٤ هزار ماڵپەڕ لە لایەن ئەم کۆمیتەوە فیلتێر کراون.\nلە ئامارێکی دیکەدا کە ساڵی ٢٠١٣ بڵاوکرایەوە، زۆرتر لە نیوەی ٥٠٠ ماڵپەڕی پڕ بینەری جیهان لە ئێراندا فیلتێرکراون.\nلە ڕێزبەندی ئەم ڕاپۆرتەدا، کە ئێران لە نێوان ١٠٠ وڵات، پڵەی ٨٥ ی لە ئازادی ئینتێرنێت‌دا هەیە، بەڵگەیکی دیکەیە لە دیکتاتۆری ڕێژیم ئێران و نەبوونی ئازادی ڕادەربڕین و سەرکوتی خەڵک.


ئیلهام ئەحمەد: ئەمریكاو ئەوروپا لەچوارچێوەی پرسێكی مرۆیی تەماشای دۆزی كورد دەكەن، نەك سیاسی – Knwe.org\nسەرەکی » چاوپێکه‌وتن » ئیلهام ئەحمەد: ئەمریكاو ئەوروپا لەچوارچێوەی پرسێكی مرۆیی تەماشای دۆزی كورد دەكەن، نەك سیاسی\nلەدیدارێكیدا لەگەڵ كوردستانی نوێ:\nسەرتیپ جەوهەر – بەشی هەشتەم\nدوای بینینی باخچەی خوێنەران، نیوەڕۆی رۆژی سێیەمی سەردانەكەم چوومە نووسینگەی هاوڕێم ئەمجەد عوسمان كە وتەبێژی ئەنجومەنی سوریای دیموكراتە، دیاربوو كۆبونەوەیەكی حزبیی خۆی هەبوو. ئەو سەرۆكی بزووتنەوەی چاكسازییە و بەشدارە لە ئەنجومەنی سوریای دیموكرات.\nقاوەیەكمان خواردەوە، شوێنەكە بەرهەتاوێكی گەرم و نایاب بوو كە بریتی بوو لە بالكۆنی نووسینگەكەیان.\nبۆ دوای نیوەڕۆ من مەوعیدم لەگەڵ خاتوو ئیلهام ئەحمەد-ی هاوسەرۆكی ئەنجومەنی سوریای دیموكراتدا هەبوو لە بارەگای فەرمانگەی پەیوەندییەكانی رێڤەبەری خۆسەر.\nپێشنیازی ئەوەی بۆ كردم كە بچین لە خوارنگەیەكی ناسراوی میللی قامیشلۆ نان بخۆین.\nئەمجەد بۆخۆی پێشتر لە سلێمانی بوو، ماوەیەكی درێژ لە سلێمانی پێكەوە بووین و هاوڕێیەتییەكەمان هاوڕێیەتی تەمەنە، دیسانەوە بەپێ بەرەو بازاڕ رۆیشتین تا گەیشتینە خواردنگەی حەجی یونس كە خواردنگەیەكی چكۆلانەی لاچەپەك بوو، بەقسەی خۆیان تەمەنی ئەو خواردنگەیە زیاتر لە 85 ساڵە و یەكەمجار بەناوی ئارام كێشان بووە. سەروپێ و جگەر و گۆشت و شۆربای هەمەجۆری هەیە.\nخەڵك لە دەرەوەی قامیشلۆوە رووی تێدەكەن، ئێمەش ئەو نیوەڕۆیە سەرێكمان لەوێ دا تا بزانین چییەو چۆنە.\nمن خواردنەكەم زۆر بەدڵ نەبوو، چونكە حەز لە خواردنی چەور و گران ناكەم، بەهەرحاڵ خواردن و خواردنگەیەكی تایبەت بوو، بینیم خەڵكی لادێ و دەرەوەی شار روو لەو خواردنگەیە دەكەن ئەگەرچی شوێنێكی چكۆلانە و چەپەكیشە.\nدواتر بەرە و فەرمانگەی پەیوەندییەكان بەڕێكەوتین، مەوعیدەكەمان دوای دەوامی رەسمیی فەرمانگەكە بوو، تەنها چەند كارمەندێكی پەیوەندییەكان لەوێ مابوونەوە.\nعەبدولكەریم عومەر لێپرسراوی فەرمانگەكە بەگەرمی پێشوازیی لێكردین و ئیلهام ئەحمەد سەرۆكی ئەنجومەنی سوریای دیموكرات چاوەڕێی ئێمە بوو.\nلەكۆتایی ساڵی رابردوودا ئیلهام ئەحمەد لە ئەمریكا دەگەڕایەوە، لە فڕۆكەخانەی هەولێر من و هاوڕێیەكم پێشوازیمان كرد، لە هەولێر قاوەیەكمان پێكەوە خواردەوە و بەدرێژیی باسی رەوشی سوریا و گۆڕانە چاوەڕانكراوەكانی ناوچەكەمان كرد. هەروەك چەند تێبینی و گلەیی و گازندەی تایبەت بە ئیدارەدانی رۆژئاوای كوردستانم لەگەڵدا باسكرد.\nكە بینیمەوە حەزی دەكرد ئەو گفتوگۆیەی لە هەولێر تەواومان نەكردبوو بەهۆی نەبوونی كات و گەڕانەوەی ئەو بۆ رۆژئاوای كوردستان، تەواوی بكەین، بۆیە بەشێك لە باسەكانم لەگەڵیدا درێژەی هەمان ئەو باسانە بوو كە لە دانیشتنەكەی هەولێردا تەواومان نەكردبوو.\nقاوەو چای رۆژئاوا گفتوگۆكەی گەرم كردین، ئیلهام بۆخۆی ژنێكی لەسەرخۆو هێمنە، بەكورتی وەڵامی پرسیارەكان دەداتەوە، هەندێكجاریش كە پرسیارم لێ دەكرد و دەمخستە بارودۆخێكەوە كە وەڵامدانەوەی روون بۆ ئەو زەحمەت بوو، هەوڵیدەدا پێكەنینێك بكاتە وەڵامی پرسیارەكەم، وەك ئەوەی پێم بڵێت “تۆ راست دەكەیت، بەڵام چیبكەین؟”.\nئیلهام ئەحمەد پێی وابوو ئەنجومەنی سوریای دیموكرات، نوێنەرایەتی زۆرینەی خەڵكی رۆژئاوای كوردستان و رۆژهەڵاتی فورات دەكات بەهەموو پێكهاتە نەتەوەیی و سیاسییەكانەوە، هەروەك پێی وابوو ئەنەكەسە لەبەرئەوەی لەناو ئیئتیلافی ئۆپۆزسیۆنی سوریادایە، ناتوانێت ببێتە ئەندام لە هیچ هاوپەیمانێتییەكی دیكەدا.\nوتیشی وڵاتانی ئەوروپا و ئەمریكا كە نوێنەرایەتیی یان بوونیان لە رۆژئاوادا هەیە، لەسەر بنەمای پێكهاتەیەكی سیاسی و نوێنەرایەتی زۆرینەی فیدرالییەتی باكوور و رۆژئاوای سوریا مامەڵە لەگەڵ ئەنجومەنی سوریای دیموكرات دەكەن، وتیشی: ئێمە پڕۆژەكەمان روونە كە بریتییە لە پڕۆژەی دەوڵەتێكی لامەركەزیی فرە حزبیی دیموكراتیی ئازاد، ئەوە ناونیشانە سەرەكییەكەیەتی و دەبێ‌ت ورد بكرێتەوە.\nئەو پێیوابوو ئەو وڵاتانەی بەشدارن لە هاوپەیمانێتی دژی داعش، بەتایبەتی ئەمریكا و ئەوروپا بە گشتی لە چوارچێوەی پرسێكی مرۆییدا تەماشای دۆزی كورد دەكەن، نەك لەسەر بنەمای سیاسی، ئەوان پێیانوایە كورد وەك پێكهاتەیەك لە سوریا نابێت لەناو ببرێن و رووبەڕووی كوشتن و لەناوچوون ببنەوە.\nبەدەم قاوەخواردنەوە و گفتوۆگۆی گەرمەوە كاتەكەمان درەنگ كرد. بەگەرمییەوە دوعاخوازیمان كردو بەڕێیان كردین تا بەردەرگا.\nتا ئۆتۆمبێلەكەمان هات، كەمێك بەپێ رۆیشتین، لەرێگە ئەو هاوڕێیەم خۆیكرد بە بارەگای حزبێكدا و تەماشام كرد دەمناسین.\nبارەگای رەوتی ئایندەی كورد لە سوریا (تیار المستقبل الكرد فی سوریا) كە حزبێكە دامەزرێنەرەكەی مەشعەل تەمۆ-یە كە لە تشرینی یەكەم (ئۆكتۆبەر)ی 2011 لەلایەن دەستێكی نادیارەوە تیرۆركرا. كە هەندێك پێانوابوو لەلایەن رژێمی سوریاوە تیرۆركراوە، بۆیە هەر ئەو شەوەی تیرۆركرا، هەزاران كەس لە قامیشلۆ و عامودا هاتنە دەرەوە و خۆپێشاندانی گەورەیان كرد و پەیكەری حافز ئەسەدیان لە قامیشلۆ شكاند. ئەگەرچی تائێستاش روون نەبۆتەوە كە كێ و بۆچی تیرۆری كرد.\nئەو حزبە لە دوای نەمانی دامەزرێنەرەكەی، تائێستا پێنج جار جیابوونەوەی بەخۆیەوە بینیووە و سێ گروپ لەوانەی لەو حزبە جیابوونەتەوە لەناو ئەنجومەنی نیشتیمانی كورد لە سوریا (ئەنەكەسە)دان و یەكێكیان لەناو ئەنجومەنی سوریای دیموكراتە و ئەوی دیكەشیان روون نییە، دوایین جیابوونەوەشیان لە شوباتی 2020 بوو كە وەك گروپێك خۆیان راگەیاند.\nلەرۆژئاوای كوردستان حزب و لایەنی سیاسی زۆر هەن، بەڵام لە مێژووی سیاسیی ئەو پارچەیەی كوردستاندا جیابوونەوە بە شێوەیەكی جیاواز روویداوە. حزب هەیە زیاتر لە پێنج جار جیابوونەوە تێیدا روویداوە. چەندین حزب بەیەك ناو یان نزیك لەیەكتر هەن و پێشتر یەك حزب بوون.\nهۆكاری جیابوونەوەكان بەشێوەیەكی گشتی روونە، ئەویش دەستێوەردانی حزبە گەورەكان یان دەستێوەردانی دەرەكی.\nلەناوخۆی رۆژئاوای كوردستان پەیەدە دەستێكی درێژی هەیە و خاوەنی هەژموون و كاریگەرییەكی گەورەیە، لە دەرەوەی رۆژئاوای كوردستانیش پارتی دیموكراتی كوردستان- عیراق، رۆڵێكی كاریگەری هەیە لەناو بەشێك لە حزبەكاندا، بەتایبەتی لەناو چوارچێوەی ئەنەكەسەدا كە ژمارەیەك حزبی جیاوازن و وەك دەوترێت لەلایەن پارتی دیموكراتی كوردستانەوە پشتیوانییان لێدەكرێت.


کوڵه چوارشه‌ممه له ڕیدارهۆلمه‌ن ـ ستۆکهۆلم - Radio Sweden Kurdish - رادیۆی سوید Radyoya Swêdê | Sveriges Radio\nکوڵه چوارشه‌ممه له ڕیدارهۆلمه‌ن ـ ستۆکهۆلم\nبڵاو کرایه‌وه onsdag 17 mars 2010 kl 16.35\nبه‌رنامه‌ی کوڵه چوارشه‌ممه یان چوارشه‌ممه‌سووری له ـ ڕیدارهۆلمه‌ن ـ به‌ڕیوه‌چوو له به‌رنامه‌که‌دا چه‌ند گروپێکی سه‌ما و موسیقی و گۆرانیبێژ به‌شداربوون، هه‌روه‌ها سیاسه‌توانان مۆنا سالین سه‌رۆکی پارتی سۆسیالدیمۆکراته‌کان له‌گه‌ڵ لارش ئۆهلی سه‌رۆکی پارتی چه‌پ له‌وێ ئاماده بوون و پیرۆزبایی نه‌ورۆزیان له به‌شداربووان کرد.\nچوارشه‌ممه‌سووری یان کۆڵه چوارشه‌ممه‌ی ساڵ بۆنه‌یه‌کی که‌لتووریه و په‌یوه‌ندی به ساڵی تازه‌ی کووردی، فارسی و ئه‌فغانییه‌وه هه‌یه. ئه‌م به‌رنامه‌ی ئاگرکردنه‌وه‌یه ئاخرین چووارشه‌ممه‌ی ساڵ پێش له نه‌ورۆز جه‌ژن ده‌گیرێت و نزیکه‌ی 4000 ساڵه نه‌ته‌وه جیاکانی ڕۆژهه‌ڵاتی ناوه‌ڕاست به‌خێرهاتنی وه‌رزی به‌هار، خۆر و ڕۆشنایی ڕۆژ ده‌که‌ن.\nکوڵه چوارشه‌ممه و جێژنی ئاگری ساڵ له زۆربەی ناوچه‌کاندا قه‌ده‌غه‌یه و وه‌ک هه‌ڕه‌شه‌یه‌ک له ئایین و ناسنامه‌ی نه‌ته‌وه‌یی ده‌بینرێت. بۆ نموونه ڕژێمی ئێران ئاگری نه‌ورۆز و چوارشه‌ممه‌سووری قه‌ده‌غه کردووه، به‌ڵام ئه‌م بۆنه‌یه ئه‌وه‌نده مێژینه‌یه‌کی دوورو درێژی هه‌یه، له نێوان خه‌ڵکیدا، که هه‌موو ساڵێک جێژن ده‌گیرێت. ستۆکهۆلمیش یه‌کێک له‌و شارانه‌بوو که به‌خێرهاتنی وه‌رزی به‌هار کرد.


جەنگی بۆسنیا (١٩٩٢–١٩٩٥)دەستکاری\nWhy Bosnia? Writings on the Balkan War. Stony Creek, CT: The Pamphleteer's Press, Inc. 1993. ISBN 0-9630587-9-7. More than one of |ناونیشان= and |title= specified (help)\nوەرگیراو لە «https://ckb.wikipedia.org/w/index.php?title=جەنگی_بۆسنیا_و_ھەرزەگۆڤینا&oldid=828042»\nدواجار لە ١٠:٤٥ی ٢٤ی ئابی ٢٠٢١ دەستکاری کراوە\nئەم پەڕەیە دواجار لە ١٠:٤٥ی ٢٤ی ئابی ٢٠٢١ نوێ کراوەتەوە.


هەموو ژیانی بیل گیتس ودامەزراندنی مایكرۆسۆفت لێرە بخوێنەوە – Yalla\nتمّ النشر بواسطةيلا\t يناير 23, 2018 يناير 28, 2018 اترك تعليقًا على هەموو ژیانی بیل گیتس ودامەزراندنی مایكرۆسۆفت لێرە بخوێنەوە\nمایكرۆسۆفت بە یەكێك لە بەناوبانگترین كۆمپانیاكانی بەرهەمهێنانی بەرنامەكانی كۆمپیوتەر دادەنرێت، كە لە بیرۆكەیەكەوە سەرچاوەی گرت و وەكو خەیاڵێكی دووردەست بوو .\n“بیل گەیتس” خاوەنی كۆمپانیاكەیە، لە ساڵی ١٩٥٥ لە شاری سیاتێل لە ویلایەتە یەكگرتووەكانی ئەمریكا لە خێزانێكی دەوڵەمەند لەدایك بووە، لە بنەڕەتدا خانەوادەكەی ئێرلەندی – سكۆتلەندین، باوكی پارێزەرێكی بەناوبانگ بووە، لە بیركاری و زانستەكان بێ سنوور زیرەك بووە، بۆیە خانەوادەكەی ناردوویانەتە قوتابخانەی “لیكساید”ی تایبەت كە زۆر بەناوبانگ بووە لە ڕووی فێربوونەوە، بێل بۆ یەكەم جار لە ژیانی لەو قوتابخانەیە كۆمپیوتەری بینی و هەر لەو قوتابخانەیەش ئاشنای “پۆل ئالن”ی هاوڕێ بوو.\nگەیتس، لە منداڵییەوە كاتی خۆی بەفیڕۆ نەدەداو تەمبەڵ نەبوو، هەمیشە دەیگوت “دەتوانم هەموو شتێك بكەم، ئەگەر هەموو بیركردنەوەی خۆمی بۆ تەرخان بكەم.”\n“بیل” لە تەمەنی 13 ساڵیدا زۆر گرنگی بە كۆمپیوتەر دەدا، لەگەڵ دوو لە هاوەڵانی “كانت ئیڤانس” و “پول ئالن”، زۆربەی كاتەکانیان بە كۆمپیوتەرەوە بەسەردەبردو، وانەكانی تری خوێندنەكەیان پشتگوێ دەخست، لە تەمەنی ١٤ ساڵیدا یەكەم بەرنامەی كۆمپیوتەری خۆی نووسییەوە، کە یارییەك بوو بە زمانی (بەیسك) دروستی كردبوو، لەگەڵ “ئالن”ی هاوەڵی بیریان لەوە كردەوە بەرنامەی كۆمپیوتەر دروست بكەن، پەیوەندییان بە كۆمپانیایەكی كۆمپیوتەرییەوە كرد بۆئەوەی بەرنامەیان بۆ دروست بكەن، كۆمپانیاكە داوای دوو بەرنامەی كرد، لە ماوەی دوو مانگدا داواکەیان بەجێگەیاند، ئەمە رێگای بۆ دامەزراندنی كۆمپانیای مایكرۆسۆفت خۆش كرد.\nلە ساڵی 1973 پێوەندی بە زانكۆی هارڤاردەوە كرد، دواتر “پۆل”ی هاوڕێشی هاتە زانكۆو دەستیان بە خوێندن كرد شەو تا بەیانی خەریكی كۆمپیوتەر دەبوون، وبە ڕۆژیش لە وانەكانی زانكۆ خەویان لێ دەكەوت، دوای ساڵێك وازیان لە خوێندن هێنا.\nپۆل لەوكاتەی بۆ دیداری بێل دەڕۆیشت، لە ماركێتێك گۆڤارێكی ئەلیكترۆنی بینی و لەسەر بەرگەكەی وێنەی كۆمپیوتەر “ئالتێر 8800” دانرابوو، نووسرابوو “یەكەم كۆمپیوتەری مایكرۆیی تایبەت بە كاروباری بازرگانی” پۆل گۆڤارەكەی كڕی، لەماوەی چەند ڕۆژێك بێل پێوەندی بە كۆمپانیای “میتس” كرد كە كۆمپانیای بەرهەمهێنەری كۆمپیوتەری “ئالتێر 8800” بوو، پێی ڕاگەیاندن كە لەگەڵ هاوڕێکەی بەرنامەیەكی وەرگێڕانی بۆ كۆمپیوتەرەكەیان گەشە پێ داوە بە زمانی پڕۆگرامینكی باسك، لە راستیدا ئەوان هیچ بەرنامەیەكیان ئامادە نەكردبوو، بەڵام لە دوای تەلەفۆنەوە دەستیان بە پڕۆگرامینگ كردو، دوای هەشت هەفتە پڕۆگرامەكەیان تەواو كردو، پۆل بە فڕۆكەیەك چوو بۆ بارەگای كۆمپانیای میتس و بەرنامەكەی خستە ڕوو، لەئەنجامدا وەك جێگری بەڕێوەبەری بەشی پڕۆگرامینگی كۆمپانیاكە گرێبەستی لەگەڵدا كراو بێڵیش لەگەڵیدا كاری دەست كەوت.\nدواتر “بیل” دەستی بە دروستكردنی بەرنامەی وۆردو ویندۆز كرد، كۆمپانیای (IBM) “بیل” و “ئالن”یان ئاگادار كردەوە سیستەمی كارپێكردنی بەرنامەیان بەرامبەر ملیۆنەها دۆلار بۆ دروست بكەن، “بیل” بە هەموو مەرجەكان رازی نەبوو، پاشان سیستەمێك بەناوی ((QDOS-86 دروست كرا، كۆمپانیای مایكرۆسۆفت بەرامبەر 25 ملیۆن دۆلار مافی كۆپیكردنی ئەو سیستەمەی وەرگرت، پاشان ئەو سیستەمەیان پێشخست و بەناوی (MS-DOS) بە كۆمپانیای(IBM)یان فرۆشت، لەو كاتەوە پەیوەندی نێوان كۆمپانیای(IBM) و مایكرۆسۆفت خۆش بوو، (IBM) هەزاران کارمەندی هەبوو، قازانجی ساڵانەیان زیاتر لە ٣٠٠ ملیار دۆلار بوو.\nپاشان “بیل” دەستی بە دروستكردنی بەرنامەی (Word 1.0) كرد كە 3 ملیۆن و ٥٠٠ هەزار دۆلاری بۆ رێكلامكردن تەرخان كرد، ئەو باشترین دە بەرنامەی دروست كرد، لەو كاتەدا دەستی بە دروستكردنی ویندۆوز کرد، شەوو رۆژ بۆ ماوەی دوو ساڵ خەریك بوو بەڵام كارەكەیان زۆر لاواز بوو، “بیل” بە سەرنەكەوتنی پرۆژەكە زۆر دڵگران بوو بەڵام كۆڵی نەدا، ئەوە بوو جیهانی كۆمپیوتەر یەكەم ویندۆوزی بەخۆوە بینی و خەونی دوو هاوڕێکە هاتە دی.\nلە ئاداری 1986 ناوی كۆمپانیای مایكرۆسۆفت كەوتە بازاڕ “بیل” و “ئالن” بوونە خاوەنی چەندان ملیۆن دۆلار، “بیل” بووە دەوڵەمەندترین كەس لە ئەمریكاو ژمارەی کارمەندانی کۆمپانیاکەی گەیشتە 1200 کەس، گەیتس، دەیویست لە تەمەنی 30 ساڵیدا ببێتە ملیۆنێر، بەڵام لە تەمەنی 31 ساڵیدا بووە ملیاردێر، لە ساڵی ٢٠١٧شدا سەرمایەکەی ٨٩ ملیار دۆلارو ٤٠٠ ملیۆن دۆلارەو، دەوڵەمەندترینی جیهانە.\nئەو پێیوایە حەوت بنەما هەیە بۆئەوەی ژیانێكی باشتر بەڕێ بكەین، كە بریتین لە:\n١- ژیان دادپەروەر نییە، دەبێ لەگەڵ ئەمەدا رابێیت، لە ژیاندا كەس دەستت بۆ درێژ ناكات، دەبێت خۆت هەوڵ بدەیت و كاری قورس بكەیت تا جێگای خۆت بكەیتەوە.\n٢- جیهان گرنگی نادات بە تۆ كە چی دەكەی و حەزت لە چییەو کارت چییە، بەڵكو دەبێت خۆت هەوڵ بدەیت جێگەی خۆت بكەیتەوە.\n٣- دوای تەواوكردنی خوێندن و دامەزراندن، هیچ كەسێك مووچەیەكی زۆر باشت پێ نادات، بۆئەوەی ببنە بەڕێوەبەرو خانوو و ئۆتۆمبێلی باشتان هەبێت، دەبێت هەوڵ بدەن و ماندوو بن.\n٤- ئەگەر پێتانوایە مامۆستاكەتان زۆر تووشی كێشەتان دەكات، هەڵەن، چونكە دوای دامەزراندن بۆتان دەردەكەوێ كە بەڕێوەبەرەكەتان زۆر لە مامۆستاكەتان زیاتر تووشی كێشەتان دەكات.\n٥- كاركردن لە مەتبەخی هۆتێل یان چێشتخانە، لە كەسایەتیتان كەم ناكاتەوە، باوكانی ئێمە پێناسەیەكی دیکەیان بۆ ئەو كارە هەبوو، پێیانوابوو هەلێكە بۆ كاركردن.\n٦- ئەگەر لە كارەكەتاندا سەركەوتوو نین، بنەماڵەتان بە تاوانبار مەزانن و واز لە بۆڵەبۆڵ بێنن، لەبری ئەوە ئەزموون لە هەڵەكانتان وەربگرن.\n٧- لەم تەمەنەتدا هەمیشە باوك و دایكت لەگەڵتدان بۆ فێركردن و یارمەتیدانت لە هەموو بوارەكاندا، بەڵام هەموو كەس تا سەر دایك و باوكی بۆ نامێنێتەوە، دەبێ لە هەڵەكانت فێر بیت و ئەزموونی ژیان زوو فێری خۆڕاگریت بكات، ئەگەرنا ژیان لەگەڵتدا بەبەزەیی نابێت.\nگەیتس دەڵێت: بێگومان مەبەستی هەر تاكێك ئەوەیە دەوڵەمەند بێت و سامانیش ئازادی و هێزێك بە مرۆڤ دەدات كە بۆ هەموو كەسێك بەچێژە، بەڵام ئەگەر پێی بگەیت، بۆت دەردەكەوێ چێژەكەی هاوتای چێژی هەمبەرگرێكە، سامان تا ئەو كاتەی نیتە، بوونی زۆر خۆشە، بەڵام ئەو كاتەی دەوڵەمەند بووی بۆت دەردەكەوێ چێژی نییە.\nگەیتس دەڵێ: ئەگەر بە هەژاری لەدایكبووی ئەوە هەڵەی تۆ نییە، بەڵام ئەگەر بە هەژاری مردیت ئەوە هەڵەی خۆتە، من لە هەندێ بابەت لە تاقیكردنەوەكان دەرنەدەچووم، بەڵام هـاوڕێكانم لە هەموو بابەتەكان دەردەچوون، لەدواییدا ئەوان بوونە ئـەندازیار لە كۆمپانیای مایكـرۆسۆفت، بەڵام من بوومە خاوەنی كۆمپانیاكە. هەروەها دەڵێ: من هەمیشە مرۆڤە تەمەڵەكان بۆ كارە سەختەكان دادەنێم، چونكە ئەوان ئاسانترین رێگا بۆ ئەنجامەكەی دەدۆزنەوە.\nلە دیمانەیەکدا لەگەڵ کەناڵێکی میدیایی، خانمە پێشکەشکارێک لە گەیتس دەپرسێ: نهێنی سەرکەوتنت چیە؟\nئەویش دەفتەری چەکەکەی لە گیرفانی دێنێتە دەرو پێی دەداو دەڵێت: فەرموو، چ بڕە پارەیەک دەنووسی بینووسە، پێشکەشکارەکە چەند چرکەیەک دادەمێنێ، گەیتس دەڵێ: من هیچ دەرفەتێک لەدەست نادەم وەک ئەوەی تۆ ئێستا لەدەستت دا، پێشکەشکارەکە داوای دووبارەکردنەوەی بەرنامەکەی کرد، گەیتس وتی: باشە، بەڵام ئەو دەرفەتەی لەدەستت دا دووبارە نابێتەوە.\nگەیتس هەرچەند زانكۆی جێهێشت و زۆرجار تووشی شكست دەبوو، بەڵام لە كۆتاییدا توانی ئیمپراتۆریەتی مایكرۆسۆفت دابمەزرێنێت و خۆیشی ببێتە یەكێك لە ملیاردێرەكانی دنیا، بە داهێنانەكانی كۆمپانیاکەشی جیهانی بە تەواوی بەرەو پێشتر بردو گۆڕانكاری ڕیشەیی ئەنجامدا.\nگەیتس پۆشاکی سادەیە و ژیانێکی سادە دەگوزەرێنێت، لەگەڵ میلیندای خێزانی و سێ مندالەکەی لە کێڵگەیەکی نزیک شاری واشنتۆن دەژین، ئەو پێیوایە خیزان کلیلی خۆشبەختییە نەک سامان، گەیتس ساڵانە نزیكەی ملیۆنێك دۆلار وەك باجی خانووەكانی بە حكومەت دەدات، منداڵەكانی تەنیا 10 ملیۆن دۆلار لە سامانی باوكیان وەك میرات بۆ دەمێنێتەوە، لە ساڵی ٢٠١٤ وازی لە سەرۆکایەتی کۆمپانیاکەی هێناوەو خۆی بۆ کاری خێرخوازی تەرخان کردووە، خاوەنی گەورەترین دەزگای خێرخوازییە لە جیهاندا، كار لەسەر نەهێشتنی هەژاری و چارەسەركردنی نەخۆشییەكانی ئیفلیجی منداڵان و مەلاریا دەكات، تا ئێستا زیاتر لە ٣٠ ملیار دۆلاری لە كاری خێرخوازیدا خەرج كردووە، گەیتس دەڵێت: من و هاوسەرەكەم بڕیارمان داوە لەدوای مردنی خۆمان و تاكو بیست ساڵ دامەزراوەكەمان لەسەر كارە خێرخوازییەكان بەردەوام بێت.\nگەیتس دەڵێ: لە دابەشكردنی یارمەتییەكانمان جیاوازی ئایینی رۆڵ نابینێت، بەڵكو گەورەیی و هەستی مرۆڤایەتی گرنگترین و زێڕینترین پێوەرمانە، چونكە لە كۆتاییدا ئێمە لە ژیانمان لە دونیا هەموو یەكسانین.\nتمّ النشر بواسطةيلا يناير 23, 2018 يناير 28, 2018 نُشر فيژیانالوسوم: بیل گیتس،سەرکەوتن،سەرکەوتوو،مایكرۆسۆفت


زانکۆی ڕاپەڕین - زانکۆی ڕاپەڕین خولی هۆشیاری بۆ بەڕێوەبەرایەتی ئاسایشی ڕاپەڕین دەکاتەوە\nزانکۆی ڕاپەڕین خولی هۆشیاری بۆ بەڕێوەبەرایەتی ئاسایشی ڕاپەڕین دەکاتەوە\nWritten on 08 تەمموز 2019 .\nئەمڕۆ دووشەممە (٨ . ٧ . ٢٠١٩)، زانکۆی ڕاپەڕین بە هەماهەنگی لەگەڵ بەشی هۆشیاری بەڕێوەبەرایەتی ئاسایشی ڕاپەڕین ، خولی ( هۆشیاری گشتی) بۆ لێپرسراوی یاریدەدەریەتێیەکانی ئاسایش و بنکەکانی ئاسایش و بەشێک لە ئەفسەرانی بەڕێوەبەرایەتی و سنوری بەڕێوەبەرایەتی ئاسایشی ڕاپەڕین، لەهۆڵی شه‌هیدانی دەروازەی ڕاپەرین لە بینای قایمقامیەت کرده‌وە.\nلە دەستپێکی خولەکەدا (مامۆستا ڕەفیق) بەڕێوەبەری بەڕێوەبەرایەتی ئاسایشی ڕاپەڕین، وتەیەکی پێشکەشکرد و تیایدا سوپاسی زانکۆی راپەڕینی کرد کە بەردەوام هاوکارو هەماهەنگی بەڕێوەبه‌رایەتی ئاسایشە، هه‌روه‌ك باسی لە گرنگی خولەکە کرد بەجۆرێک کە هۆشیاری گشتی و بەدەستهێنانی زانیاری ئەرکێکی نیشتمانی و نەتەوەییە.\nدواتر (م.ی. سەلام محمود) بەڕێوەبەری بەڕێوەبەرایەتی کارگێڕی زانکۆی ڕاپەڕین، باسی لە شێوازی بەڕێوەچوونی خولەکە کرد، کە هەفتەی دوو رۆژ ده‌بێ و ڕۆژانی دووشەمە و چوارشەممە کاتژمێر( ١٠ – ١٢) ی نیوەڕۆ بەڕێوەدەچێت و بۆ ماوەی پێنج هەفتە بەردەوامدەبێت، تیایدا (١٠) سیمیناری تایبەت بە هۆشیاری گشتی لەلایەن مامۆستایانی زانکۆی راپەڕینەوە پێشکەشدەکرێن.\nلەسەرەتای دەستپێکردنی خولەکەشدا، بەڕێز ( د. شێروان حسێن حمد) مامۆستا لە زانکۆی راپەڕین، سیمنارێکی دەربارەی (هەڵەبڕی و ڕێنوسی نوسینی نوسراوی فەرمی) ، پێشکەشکرد.\nخولەکە بە سەرپەرەشتی بەرێوەبەرایەتی کارگێڕی زانکۆ و بەشی هۆشیاری بەڕێوەبەرایەتی ئاسایشی ڕاپەڕین بەرێوەدەچێت


دوای تێپەڕبوونی نزیکەی دوو هەفتە بەسەر کوژرانی بەڕێوەبەری ئاسایشی دەروازەی سەر زێڕ و دواتر تۆمەتبارکردنی پەکەکە بە کوشتنی ئەو بەرپرسە لەلایەن ئاسایشی هەولێرەوە، بۆ یەکەمجار و بە فەرمی کەجەکە ئەوە ڕەتدەکاتەوە\nلەوبارەیەوە زاگرۆس هیوا وتەبێژی کەجەکە (سێشەممە 20ی تشرینی یەکەمی 2020) لە لێدوانێکی تایبەتدا بە ناس کوردی ڕاگەیاند: " سەرجەم ئەو تۆمەتانەی لەبارەی کوژرانی ئەو بەرپرسەی ئاسایشی دەروازەی سەر زێڕێ پارتی داویەتە پاڵمان ڕەت دەکەینەوە و هەموو ئەو هەوڵانە بۆ ناشرینکردنی پەکەکەیە .\nوتیشی: " گەریلاکانی هەپەگە و پەکەکە دورن لە هەر کارێکی تیرۆریستی و ئەو تۆمەت و بوختانانە بە توندی ڕەت دەکەینەوە و خەڵکی باشوری کوردستان دڵنیادەکەینەوە کوژرانی ئەو بەر پرسەی ئاسایشی سەر زێڕی هیچ پەیوەندی بە ئێمەوە نییە و ئەوەی وتراوە تۆمەت و بوختانە و دورە لە ڕاستییەوە ".\nلە بەرواری 8ی تشرینی یەکەمی 2020، غازی ساڵح ئالیخان، بەرپرسی ئاسایشی دەروازەی سەرزێڕێ لە قەزای ئامێدی بەچەکی قەناس لەبەردەم ماڵەکەی خۆی کوژرا.\nدواتر ئاسایشی هەولێر ڕاگەیەندراوێکی لەوبارەیەوە بڵاوکردەوە و ڕایگەیاند:" دوای لێکوڵینەوەی ورد و هەمەلایەنە لە کوژرانی (غازی سالح ئالیخان ) دەرکەوت کە ناوبراو لەلایەن (پەکەکە)وە تیرۆر کراوە و پێشتریش چەندین جار هەڕەشەی کوشتنیان لێ کردووە ".\nهەر لە ڕونکردنەوەکەی ئاسایشی هەولێردا کارەکە بە تیرۆریستی ناوبراو داوا لە خەڵک کرا قبوڵی نەکەن.\n2020.10.28 - 10:38


فۆردۆ - Mehr News Agency\nلە لایەن ئیتلاعاتی سوپاوە:\nتیمێکی خراپەکاری لە ناوەندی ئەتۆمی فوردۆ لە‌ناو بران\nتیمێکی خراپەکاری کە خەریکی هەوڵ دان بۆ خراپەکاری لە جیهازاتی فوردۆ بوون، لە لایەن ئیتلاعاتی سوپاوە تێک شکا.\nباڵوێز و نوێنەری ئێران لە ڤیەن باسی کرد\nدامەزراندنی سانتریفیۆژی نوێ لە نەتەنز و فۆردۆ\nباڵوێز و نوێنەری هەمیشەیی وڵاتمان لە ویەن لە دامەزراندنی سانتریفیۆژی نوێ لە نەتەنز و فۆردۆ هەواڵی دا.\nوتەبێژی دەوڵەت هەواڵی دا؛\nڕەوتی پیتاندنی 20 لەسەدی ئۆرانیۆمی ئێران دەستی پێکرد\nوتەبێژی دەوڵەت وتی: چەند خولەک پێش ئێستا ڕەوتی بەرهەمهێنانی ئۆرانیۆمی 20 لەسەد لە کۆگای پیتانندی شەهید عەلیموحەمەدی(فۆردۆ) دەستی پێکرد.\nڕاوێژکاری ڕێکخراوی وزەی ناڤۆکی:\nپاشەکەوتی ئۆرانیۆمی ئێران ١٢٠٠ کیلۆگرامی تێپەڕاند\nڕاوێژکاری تایبەتی سەرۆکی ڕێکخراوی وزەی ناڤۆکی ئێران وتی: پاش هەنگاوی پێنجەم، پاشەکەوتی ئۆرانیۆمی بەرهەم هێنراو سنووری ١٢٠٠ کیلۆگرامی تێپەڕاندووە کە بە شێوەی خێرا ئۆرانیۆمی پاشەکەوت کراو ڕووی لە زیاد بوونە.\nبە ڕاگەیاندنی سەرۆک کۆماری ئێران؛\nپیتاندن و بەرهەم هێنانی دووبارەی ئۆرانیۆم لە فۆردۆ دەستی پێکرد\nبە ڕاگەیاندنی سەرۆک کۆمار لە سەرەتاکانی ڕۆژی پێنجشەممە کاری گاز گەیاندنی زنجیرەکان و مەکینەکانی سانتریفیووژ و کۆ کردنەوەی ئۆرانیۆمی پیتێندراو لە فۆردۆ دەستی پێکرد.


مێژوی ئەمڕۆ Apr 12, 2021\n- له رۆژى 13/4/1695 جان دی لافۆنتین (Jean de La Fontaine)، شانۆنوس و نوسه‌ری فه‌ره‌نسی له ته‌مه‌نى (73) ساڵى له‌شارى پاریس كۆچى دوایى كردووه، لە رۆژى 8/7/1621 له دایكبووه.\n- له رۆژى 13/4/1769 تۆماس لورنس (Thomas Lawrence)، نیگارکێشى ئینگلیزی لە شارى بریستۆل لە دایکبووە، لە رۆژى 7/1/1830 لە تەمەنى (60) ساڵى کۆچى دوایى کردووە.\n- له رۆژى 13/4/1885 جۆرج لوکاتش (György Lukács)، فەیلەسوف و رەخنەگری ئەدەبى و نوسەر و ئه‌كادیمیستى هەنگاری لە شارى بۆداپێست لە دایکبووە، لە رۆژى 4/6/1971 لە تەمەنى (86) ساڵى لە شارى بۆداپێست کۆچى دوایى کردووە.\n- له رۆژى 13/4/1906 سامۆئیل بیکیت (Samuel Beckett)، رۆماننوس و شاعیر و شانۆنوس ره‌خنه‌گرى ئه‌ده‌بى و نوسه‌ری ئیرله‌ندی لە فۆکس رۆک لە شارى دبلن پایتەختى ئیرلەندا لە دایکبووە، لە رۆژى 22/12/1989 لە تەمەنى (83) ساڵى لە شارى پاریس کۆچى دوایى کردووە، لە ساڵى 1969 خه‌ڵاتی نۆبڵی ئه‌ده‌بی وەرگرتووە.\n- له رۆژى 13/4/1938 فراله کەریم، ژنە ئەکتەری لوبنانی لە شارى بەیروت لە دایکبووە، لە رۆژى 4/7/1988 لە تەمەنى (50) ساڵى لە شارى بەیروت کۆچى دوایى کردووە.\n- له رۆژى 13/4/1939 شیموس هینی (Seamus Heaney)، شاعیری ئیرلەندەی باکوور لە ئیرلەنداى باکوور لە دایکبووە، لە رۆژى 30/8/2013 لە تەمەنى (74) ساڵى بە جەڵتەى مێشک لە شارى دبلن کۆچى دوایى کردووە، لە ساڵى 1995 خەڵاتی نۆبڵی ئەدەبی وەرگرتووە.\n- له رۆژى 13/4/1950 رۆن پیرلمان (Ron Perlman)، ئەکتەری ئەمریکی لە شارى نیویۆرک لە دایکبووە.\n- له رۆژى 13/4/1950 ویلیام سادلەر (William Sadler)، ئەکتەری ئەمریکی لە شارى بۆفالۆ لە ویلایەتى نیویۆرک لە دایکبووە.\n- له رۆژى 13/4/1953 ئەحلام مستغانمی، ژنە رۆماننوس و نوسەری جەزائیری لە شارى تونس لە دایکبووە، رۆمانى (بیری لەش) له ساڵى 2013 له‌لایه‌ن (ساڵح محەمەد ئەمین) كراوه‌ته كوردى و چاپ و بڵاوكراوه‌ته‌وه.\n- له رۆژى 13/4/1956 لەتیفە مجرن، ژنە ئەکتەری بەحرەینی لە شارى محرق لە دایکبووە، لە ساڵى 1971 بەشدارى لە کارى هونەریدا کردووە.\n- له رۆژى 13/4/1964 یاسوهارۆ تاکاناشى، ئاوازدانەرى یابانى لە شارى تۆکیۆ لە دایکبووە.\n- له رۆژى 13/4/1969 می سکاف، ژنە ئەکتەری سوری لە شارى دیمەشق لە دایکبووە، لە رۆژى 23/7/2018 لە تەمەنى (49) ساڵى بە نەخۆشى کۆچى دوایى کردووە، لە ساڵى 1992 تاکو ساڵى 2018 بەشدارى لە کارى هونەریدا کردووە.\n- له رۆژى 13/4/2015 گونتر گراس (Günter Grass)، رۆماننوس و شاعیر و شانۆنوس و نیگاركێَشى ئەڵمانى لە تەمەنى (87) ساڵى بەنەخۆشى لە شارى لۆبیک کۆچى دوایى کردووە، لە رۆژى 16/10/1927 لە دایکبووە، لە ساڵى 1999 خەڵاتى نۆبڵى ئەدەبى وەرگرتووە.\n- له رۆژى 13/4/2015 ئیدواردۆ گالیانۆ (Eduardo Hughes Galeano)، رۆماننوس و نوسەرى ئۆرۆگوایى لە تەمەنى (74) ساڵى بە نەخۆشى شێرپەنجە لە شارى مۆنتیفیدیۆ کۆچى دوایى کردووە، لە رۆژى 3/9/1940 لە شارى مۆنتیفیدیۆ لە دایکبووە.\n- له رۆژى 13/4/2016 سەید زیان، ئەکتەرى میسرى لە تەمەنى (72) ساڵى لە شارى قاهیرە کۆچى دوایى کردووە، لە رۆژى 17/8/1943 لە شارى زەقازیق لە دایکبووە، لە ساڵى 1968 تاکو ساڵى 2004 بەشدارى لە کارى هونەریدا کردووە.\n- له رۆژى 13/4/2018 میلوش فۆرمان (Miloš Forman)، دەرهێنەر و شانۆنوسى ئەمەریکى – چیکى لە تەمەنى (86) ساڵى بە نەخۆشى لە شارى دانبرى لە ئەمەریکا کۆچى دوایى کردووە، لە رۆژى 18/2/1932 لە شارى شاسلاف لە چیک لە دایکبووە.


Курдипедиа - ئاماری کوشتن و گیانلەدەستدان لە گەرمیان\n📊 ئاماری کوشتن و گیانلەدەستدان لە گەرمیان | Группа: Статистика и опросы | Язык статьи: 🏳 کوردیی ناوەڕاست\nئاماری کوشتن و گیانلەدەستدان لە گەرمیان\nبەپێی بەدواداچوونێکی PUKmedia، دوای ئەوەی بڵاوبوونەوەی ڤایرۆسی کۆرِۆنا لەگەرمیانگەرمیان رووی لەزیادبوون کردوە، تائێستا 15 کەس بەهۆی ئه و ڤایرۆسەوە گیانیان لەدەستداوه و زۆری ئەوکەسانەش نەخۆشی درِێژخایانیان هەبووه و تەمەنیان لە نێوان 60بۆ70ساڵان بووە.\nهەروەها بەهۆی قەیرانی داراییەوە رِێژەی خۆکوشتن لەگەرمیان زیادیکردوە کە لەماوەی شەش مانگی رابردوودا 11 کەس کۆتاییان بەژیانی خۆیان هێناوە، لەگەڵ ئەوەشدا بەرووداوی جۆراوجۆر 18کەس مردون و 4 حاڵەتی کوشتنیش هەبووە.\nلەگەڵ ئەوەی چەندین کەسی دیکە کۆچی دواییان کردوە، بەڵام 66 کەس بەهۆی نەخۆشیەوە کۆچی دواییان کردوه و تۆمار کراون له و رێژەیەش تەنها 15 کەسیان بەڤایرۆسی کۆرۆنا بووە.\n#گەرمیان | #02-07-2020 |\n➕ Добавил (Benaz Jola) на Jul 2 2020 11:53AM\n👌 Эта статья была рассмотрена и выпущена (Hawrê Baxewan) на Jul 2 2020 11:55AM\n✍ Этот пункт недавно дополнено (Hawrê Baxewan) на: Jul 2 2020 11:55AM\n👁 Этот пункт был просмотрен раз 562


ژووری ئۆپه‌راسیۆنی پارێزگای هه‌ولێر کۆبووەوە و کۆمەڵێک بڕیاری دەرکردە، جەختیشدەکاتەوە هەرکەس پابەندی ڕێنماییەکان نەبێت سزادەدرێت و داوایەکیش لە مامۆستایانی دەکات.\nژووری ئۆپەراسیۆنی پارێزگای هەولێر ڕایگەیاند: "ئێوارەی ئەمڕۆ سێشەمە 17ی تشرینی دووەمی 2020، ژووری ئۆپەراسیۆنی پارێزگای هەولێر بۆ بەرەنگاربوونەوەی ڤایرۆسی کۆرۆنا، لەدیوانی پارێزگا کۆبووە و کۆبوونەوە گەیشتە ئەم بڕیارانەی لای خوارەوە:-\nیەکەم/ ژووری ئۆپەراسیۆنی پارێزگای هەولێر بۆ بەرەنگاربوونەوەی ڤایرۆسی کۆرۆنا، سوپاس و ستایشی دانیشتوانی سنووری پارێزگای هەولێر دەکات کە لەماوەی دووهەفتەی ڕابردوو بەهۆی پابەندبوونیان بەڕێنماییە تەندروستییەکان و ڕێکارەکانی خۆپارێزی، تاڕادەیەک توانراوە لە سنووری پارێزگاکەمان بەشێوەیەک ڕێژەی تووشبوون بەکۆرۆنا کەمبێتەوە، ئەمەش ماییە خۆشحاڵییە، بۆیە تکا لەهاوڵاتییانی شارەکەمان دەکەین پابەندی بڕیار و ڕێنماییە تەندروستیی و ڕێکارەکانی خۆپارێزیبن و زۆرهەستیارانە مامەڵە بکەن و خۆیان بەدووربگرن لە شوێنە قەرەباڵغەکان و دەمامک ببەستن، لەپێناو پاراستنی ئاسایشی تەندروستیی شارەکەمان و سەلامەتی گیانی هاوڵاتییانی، هەروەها سوپاس و ستایشی یەکەکارگێڕییەکان، تیمەکانی تەندروستیی، شارەوانییەکان، هێزەکانی(پۆلیس، ئاسایش، زێرەڤانی، هاتووچۆ) دەکەین، کە جوامێرانە لەپێناو پاراستنی ئاسایشی تەندروستی شارەکەمان و جێبەجێکردنی ڕێکارەکانی خۆپارێزی لە کۆرۆنا و سەلامەتی گیانی هاوڵاتییانی شارەکەمان لەئەرکدابوونە.\nدووەم/ داوا لەسەرجەم هاووڵاتییانی سنووری پارێزگای هەولێر دەکەین، بەو پەڕی هەستکردن بەبەرپرسیاریەتی لەم بارودۆخەدا، لەپێناو سەلامەتی خۆیان و ئازیزانییان پابەندبن بەڕێنماییە تەندروستییەکان و ڕێکارەکانی خۆپارێزی لەکۆرۆنا بەتایبەتی بەستنی (دەمامک)، هەرکەسێک ڕەچاووی بەستنی (دەمامک) و ڕێکارەکانی خۆپارێزی لەڤایرۆسی کۆرۆنا نەکات، ڕووبەڕووی ڕێکاری یاسایی دەبێتەوە.\nدووەم/ داوا لەمامۆستایانی ئاینی و پێشنوێژی مزگەوتەکان دەکەین، لەجێبەجێکردنی ڕێنماییە تەندروستییەکان و ڕێکارەکانی خۆپارێزی هاوکارمانبن:-\n1- بەهیچ شێوەیەک نوێژخوێن نابێت منداڵ لەگەڵ خۆی ببات بۆ ناو مزگەوت.\n2- ڕێگە نەدەن نوێژخوێن بەهیچ شێوەیەک بەبێ بەستنی (دەمامک) و بەرماڵی تایبەتی خۆی بۆ نوێژکردن بڕواتە ناو مزگەوت.\nهەر مزگەوتێک پابەند نەبێت، بەپێی ئەو دەسەڵاتەی پێماندراوە دادەخرێت.\nسێیەم/ (نۆڕینگە، سەنتەر و کۆمەڵگا پزیشکییەکان، نەخۆشخانە ئەهلییەکان) و هەموو ئەو هاوڵاتییانەشی بەمەستی چارەسەر سەردانیان دەکەن، دەبێت پابەندی جێبەجێکردنی ڕێنماییە تەندروستییەکان و ڕێکارەکانی خۆپارێزی لەکۆرۆنابن، بەتایبەتی بەستنی (دەمامک)، هەرشوێنک پابەند نەبێ، ڕێکاری یاسایی لەبەرمبەردا دەگیرێتەبەر و شوێنەکە بە پێبژاردن و داخستن سزادەدرێت.\nچوارەم/ هەموو ئەو شوێنانەی کراوەن، (مۆڵ، مارکێت، شوێنە بازرگانیەکان، بازار، چێشتخانه)، پێویستە تەواوی مەرجە تەندروستییەکان و ڕێکارەکانی خۆپارێزی جێبەجێبکەن لەبەستنی (دەمامک، دووری مەودای نێوان هاوڵاتییان، دروست نەکردنی قەرەباڵغی، دانانی هێمای نۆرەی هاوڵاتییان لەسەر زەوی بەتایبەتی لای کاشیرەی مۆڵ و مارکێتەکان و پێشوازی هوتێل و موتێلەکان)، هه‌رشوێنێك ئەم رێنماییانە بەتایبەتی بەستنی(دەمامک)جێبه‌جێنه‌كات، لێژنەی قایمقامیەتەکان، تیمەکانی تەندروستی، شارەوانی، چاودێری بازاڕ، هێزە ئەمنییەکان ڕاسپێردراون، ده‌ستبه‌جێ شوێنەکە دادەخەن.\nپێنجەم/ (پێشانگاکانی ئۆتۆمۆبێل، بازاڕە میللیەکان، گۆڕەپانەکانی باڵندە، هاوینە هەوارەکان، شوێنە گەشتیاریی و گەشتیارەکانیان) دەبێت ڕەچاووی ڕێنماییە تەندروستییەکان و ڕێکارەکانی خۆپارێزی بکەن و پابەندبن بە بەستنی(دەمامک)، هەرشوێنک پابەند نەبێت، ڕێکاریی یاسایی لەبەرامبەردا دەگیرێتەبەر.\nشەشەم/ بۆچاودێریکردن و جێبەجێکردنی ڕێنماییە تەندروستییەکان و ڕێکارەکانی خۆپارێزی لەکۆرۆنا لەشوێنە گشتییەکانی(کۆمەڵگا، قەزا، ناحییەکان)ی سنووری پارێزگای هەولێر، مەفرەزەی گەڕۆک لەهێزە ئەمنیەکان پێکهێنراوە، هەر کەس و لایەنێک پابەند نەبێت ڕێکاری یاسایی لەبەرامبەردا دەگێرێتەبەر.\nحەوتەم/ هۆشداری دەدەینە سەرجەم شۆفێرانی (تەکسی، تایبەت، پاس، مینی پاس) پابەندی ڕێناماییە تەندروستییەکانبن و خۆیان و سەرنشینەکانیان (دەمامک) ببەستن، هەر کەسێک سەرپێچی لەم بڕیارە بکات، لەلایەن پۆلیسی هاتووچۆ ڕێکاریی یاسایی لەبەرامبەردا دەگیرێتەبەر بەپێبژردن و دەستبەسەرداگرتنی ئۆتۆمبێلەکەی.\nهەشتەم/ ئەم شوێنانە بەداخراوی دەمێنەوە:- (هۆڵه‌كانی بووك گواستنه‌وه، هه‌موو جۆرە گردبوونەوە و کۆنفرانس و کۆبوونەوەیەک).\nنۆیەم/ ئەم شوێنانە لەکاتژمێر (12)ی شەو دادەخرێن:- (یانه‌ی شه‌وانه، نێرگه‌له‌كێشان، یانه‌كانی مه‌ی خواردنه‌وه (بار)، لایف موزیك، ئاهه‌نگی شه‌وانەی یانەکان)\nدەیەم/ (پرسەدانان لە(هۆڵ-ماڵ-ژێرخێوەت)، مەراسیمی سەرقەبران) قەدەغەیە، بنکەی پۆلیس و موختاری گەڕەک بەرپرسیارن، هەرکەسێک پابەندنەبێت، بەپێی بەیانی ژمارە (52)ی ساڵی 2020ی وەزارەتی ناوخۆی حکومەتی هەرێمی کوردستان، ڕێکاریی یاسایی لەبەرامبەردا دەگیرێتەبەر.\nیانزدەیەم/ سەرجەم بازگەکانی سنووری پارێزگای هەولێر ئاگادار دەکەینەوە، ڕێگە بەهیچ گروپێکی گەشتییاری و کەسێک نادرێت بەبێ بەستانی (دەمامک) داخڵی سنووری پارێزگای هەولێر بێت، بەپێچەوانەوە ڕێکاری یاسایی لەبەرامبەر کۆمپانیا گەشتیارییەکان دەگیرێتەبەر.\nسێزدەیەم/ سه‌رجه‌م فه‌رمانبه‌رانی فه‌رمانگه‌كان ده‌بێت (ده‌مامك) ببه‌ستن، هه‌ر فه‌رمانبه‌رێك له كاتی ده‌وام (ده‌مامك)ی نه‌به‌ستابێت رێكاری كارگێری به‌رامبه‌ری ده‌گیرێته به‌ر، هیچ هاوڵاتییه‌ك و موراجعێك بۆ ڕاییکردنی مامەڵەکانییان به‌بێ به‌ستنی (ده‌مامك) بۆی نییه بچێته ناو هیچ فه‌رمانگه‌یه‌ك، بە پێچەوانەوە بەرپرسی فەرمانگەکە ڕوو بەڕووی ڕێکاری یاسایی دەبێتەوە.\nعێراق؛ لە پارێزگایەکى هەرێم زۆرترین ڕێژەى گیانلەدەستدان بە کۆرۆنا تۆمارکرا\n2020.11.20 - 16:04\n2020.11.24 - 13:11


فۆڕمی تۆمارکردنی بابەت | 25-03-2020\n$باکووری کوردستان$ - هاوسەرۆکانی شارەوانی ئێلح دوای ئەوەی لە پۆستەکانیان دوور خرانەوە و قەیوم لە پۆستەیان جێگیر کرا، دەستبەسەر کران، هاوکات سزای زیندانی بەسەر 2 چالاکی بزوتنەوەی ژنانی ئازادیشدا سەپێندرا. $رۆژهەڵاتی کوردستان$ - زانکۆی پزیشکی پارێزگای #سنە# لە رایگەیاندووە تا ئێستا 90 تووشبووی کۆرۆنا چاک بوونەتەوە و گەڕاونەتەوە بۆ ماڵەوە. زانکۆی پزیشکی سنە ئاماژەی بەوەشکردووە کە لەکۆی 713 پشکنین دەرکەوتووە کە 278 کەس له و پارێزگایە تووشبوون و وەڵامی 382 کەسیش نێگەتیڤ بووە و 33 کەسیش بەهۆی ڤایرۆسەوە گیانیان لەدەستداوە.=KTML_ImageCaption_Begin==KTML_StyleDiv=width:30%;height:20%;float:right;=KTML_ImageCaption_Target_Link=https://www.kurdipedia.org/files/relatedfiles/2020/378319/0006.JPG=KTML_ImageCaption_Title=ئەنجومەنی هەمیاریی مەهاباد بە هاوکاری هاووڵاتییان دەستیان بە دژەگەندی شوێنەکانی مەهاباد کرد=KTML_ImageCaption_CaptionStyle=000000=KTML_ImageCaption_Caption=ئەنجومەنی هەمیاریی مەهاباد بە هاوکاری هاووڵاتییان دەستیان بە دژەگەندی شوێنەکانی مەهاباد کرد=KTML_ImageCaption_End= - ژمارەیەک لە خێرخوازانی شاری #مەهاباد#، لە سەر تێچووی خۆیان کۆمەڵێک کەرەستەی بێهداشتی و هەروەها دەرمانی دژەگەندیان بۆ خاوێنکردنەوەی کۆڵان، شەقام و تەنانەت ماڵەکانیش کڕیوه. زۆربەی کۆڵان، گەڕەک و شەقامەکانی مەهاباد، لەلایەن خەڵکی ئەو شارە، بە شێوەی خۆبەخش و لە سەر تێچووی کۆمەڵێک خێرخوازی خەڵکی ئەو شارە، بۆ پێشگرتن له ڤایروسی کۆرۆنا خاوێن کراوەتەوە. - وتەبێژی شانەی قەیرانەکان بۆ بەرەنگاربوونەوەی ڤایرۆسی کۆرۆنا لە زانکۆی پزیشکی پاریزگای #کرماشان# رایگەیاند له و پارێزگایە تا ئێستا 20 کەس بەهۆی ڤایرۆسەوە گیانیان لەدەستداوە. - بەپێی ئامارە فەرمییەکان لە رۆژهەڵاتی کوردستان، هەزار و 718 تووشبووی کۆرۆنا هەن و 140 کەسیش گیانیان لەدەستداوە. ئامارەکەش سات بە سات دەگۆڕێت. - سێ زیندانیی سیاسیی کورد بە ناوەکانی سەڵمان ئەفرا، ئارمان غەفووری و عادڵ پیرووزی لە زیندانی #مەریوان# ئازاد کران. ئازادیی ئەو سێ زیندانییە سیاسییە لە ژێر ناوی لێخۆشبوون بەبۆنەی هاتنی نەورۆز و قەیرانی بڵاوبوونەوەی ڤایرۆسی کۆرۆنا بووە و ئەو زیندانییە سیاسیانە کە زیاتر لە 5 ساڵ حوکمی زیندانییان هەیە، ئەو لێخۆشبوونەوە نایانگرێتەوە. $باشووری کوردستان$ - شەوی رابردوو ئەنجامی پشکنینی ژنێکی تەمەن 75 ساڵان دەریخست کە هەڵگری ڤایرۆسی کۆرۆنایە، بەڕێوەبەری بەشی تەندروستیی گشتی لە فەرمانگەی تەندروستیی #کەرکوک# دەڵێت، ژنەکە گیانی لەدەستداوە. - تەندروستی هەولێر لەڕاگەیەندراوێکدا سەبارەت بە دوو تووشبووەکەی ئەمڕۆ رایگەیاند: کە ئه و دوو کەسە سەردانی دەرەوەی وڵاتیان نەکردووە و لەڕێگەی بەرکەوتنەوە تووشبوون. تەندروستی هەولێر ئاماژەی بەوەشکردووە کە یەکێک لە تووشبوان دانیشتووی کۆمەڵگەی شاوێسە و ئەویتریش دانیشتووی گوندی گاینجی خۆرئاوای هەولێرە.=KTML_Quote_Begin==KTML_Style=width:35%;float:left;=KTML_Quote_Icon=🦠=KTML_Quote_Content==KTML_Bold=کۆی گشتی لە هەرێمی کوردستان؛ توشبووان گەیشتە 99 حالەت و 2 مردن!=KTML_End==KTML_Quote_End= - ئەمڕۆ چوارەم رۆژە بەهۆی بڵاوبوونەوەی ڤایرۆسی کۆرۆنا، کۆمەڵگەی سێبران لە سنووری پارێزگای #هەولێر# کەرەنتینە کراوە، جگە لە هێزە ئەمنییەکان کە دەوری کۆمەڵگەکەیان گرتووە، تیمەکانی تەندروستی بەردەوامن لە پشکنین و رشاندنی دەرمان. بەگوێرەی ئاماری وەزارەتی تەندروستی تائێستا 15 کەس لەو کۆمەڵگایە هەڵگری ڤایرۆسی کۆرۆنان. - بەڕێوەبەری گشتیی تەندروستیی #سلێمانی# راگەیاند، لە شارۆچکەی #دەربەندیخان# بەشیوەیکی کاتی بەشە ناوخۆییەک بۆ تووشبووانی ڤایرۆسی کۆرۆنا دەکەنە نەخۆشخانە. - #وەزارەتی تەندروستی# هەرێمی کوردستان لە راگەیەندراوێکدا رایگەیاند کە دوو حاڵەتی نوێی تووشبوون بە کۆرۆنا لە شاری هەولێر تۆمار کراوە. - دەزگای خێرخوازی بارزانی خواردن و پێداویسیتیەکانی 15 رۆژی بۆ دانیشتووانی کۆمەڵگەی سێبیران دابین کردووە، کە ماوەی 3 رۆژە بەهۆی تۆمارکردنی چەند حاڵەتێکی تووشبوون بە ڤایرۆسی کۆرۆنا لە کەرەنتینە دان. - خاوەنی ئەو کۆمپانیایانەی خۆراک و پێداویستی بەسەر مارکێت و دوکانەکاندا دابەش دەکەن، بەهۆی رێگری و دروستکردنی کێشە بۆیان لە بازگەکانی نێو شاری هەولێر، هەڕەشەی بایکۆتکردن دەکەن. قایمقامی هەولێریش دەڵێت، هیچ کێشەیەکیان نییە و دەتوانن خۆراک و پێداویستییەکانی هاونیشتمانیان دابەش بکەن. - بەمەبەستی خۆپارێزی و رێگریکردن لە بڵاوبونەوەی ڤایرۆسی کۆرۆنا شارەوانی #دوکان# چەند رێگایەک دادەخات و بەربەست دادەنێت. - بەهۆی پابەندنەبوون بە نرخەکانەوە، لیژنەکانی پشکنین و بەدواداچوونی سەر بە وەزارەتی تەندروستی بەشی سۆنەری سێ نەخۆشخانەی ئەهلی و تاقیگەیەکیان داخست. - بەرەبەیانی ئەمڕۆ لە گوندی غوڵامی سەر بە شارەدێی سیروان بەهۆی کێشەی زەوی و زار کەسێک بەناوی (ک.ع.ع) تەمەن 48 ساڵ کوژرا و براکەشی بەناوی (م.ع.ع) بریندار بوو. $دەرەوەی کوردستان$ - وەزارەتی بەرگریی تورکیا رایگەیاند، لە هێرشێکی چەکداریدا دوو سەربازی تورکیا لە ناوچەی حەفتەنین لە سنووری #زاخۆ# کوژراون و دوو سەربازی دیکەش برینداربوون. - سەرۆکی ئەمریکا رایگەیاند، لە سەرەتا تورکیا و کورد ئامادەنەبوون رێککەوتن بکەن، بەڵام لەدوای دەستپێکردنی شەڕ، لەسەر داوای من رازیبوون رێککەوتن بکەن. - وەزارەتی تەندروستی تورکیا هەواڵی گیانلەدەستدانی 7 کەسی دیکەی بە #کۆرۆنا# راگەیاند و ئاماری گیانلەدەستدان له و وڵاتە بۆ 44 کەس بەرز بوەوە. - لە ئێران ژمارەی ئەو کەسانەی بە کۆرۆنا گیانیان لەدەستدا 2 هەزار کەسی تێپەڕاند و ژمارەی ئەو کەسانەی تووشی ڤایرۆسەکەش بوون 27 هەزار کەسی تێپەڕاند. لە ئێران هاتوچۆی نێوان هەموو شارەکان قەدەغەکرا.


به‌رواری دابه‌زاندن: 24/04/2011 : 13:53:47\nئه‌گه‌ر راگه‌یاندن به‌شێوه‌یه‌كی گشتی بریتی بێت له‌گوزارشت كردنێكی بابه‌تیانه، له‌خواست‌و ئاره‌زوو عه‌قڵیه‌ت‌و ئاراسته‌ی جه‌ماوه‌ر له‌لایه‌ك‌و، گه‌یاندنی زانیاری‌و ڕاوبۆچوونی نوێ له‌لایه‌كی تره‌وه، ئه‌وه راگه‌یاندنی ئایینی یان وردتر بڵێین ڕاگه‌یاندنی ئیسلامی خۆی له‌ئاراسته‌یه‌كی خێرویستانه‌و راست‌و ڕاشكاوانه به‌ره‌چاوكردنی بنه‌ما‌و رێنماییه گشتیه‌كانی ئیسلام خۆی ده‌بینێته‌وه.\nبۆیه‌شه جیاوازی راگه‌یاندنی ئیسلامی له‌وه ده‌كه‌وێ، كه خاوه‌ن په‌یامێكه سه‌ره‌نجام بێ هیچ سنوورێك ئاراسته‌كان ده‌گرێته‌وه، به‌مانایه‌كی تر له‌به‌ر ئه‌وه‌ی راگه‌یاندنی ئیسلامی خاوه‌ن فه‌رهه‌نگ‌و سه‌رچاوه‌یه‌كی ده‌وڵه‌مه‌ندو گشتگیره، ئه‌كرێ بڵێین له هه‌ر كوێی وڵاتێكی ئیسلامی بایه‌خی پێ بدرێت، به‌قازانجی ئه‌وه‌ی تر ده‌گه‌ڕێته‌وه، چونكه په‌یامی هه‌ر هه‌مووی خزمه‌تكردنی ئیسلام‌و مرۆڤ‌و ژینگه‌یه.\nبه‌ڵام هه‌ركات ئه‌و په‌یامه‌ی راگه‌یاندنی ئیسلامی به‌ئاراسته‌یه‌كی پێچه‌وانه‌وه، یان له‌چوارچێوه‌یه‌كی ته‌سك، یان بۆ ئامانجی تایبه‌تی، یان له‌پێناو ئایدیۆلۆژیایه‌ك كورتكرایه‌وه، ئه‌وكات كاریگه‌رییه‌كانیشی ناچنه خانه‌ی ئومێده‌وه.\nئه‌مڕۆ راگه‌یاندن بۆته به‌شێكی كاریگه‌رو گرنگی ژیانی خه‌ڵك، به‌شێوه‌یه‌ك زیاتر حه‌ده‌سه‌كان له‌ئاوێنه‌ی راگه‌یاندن‌و میدیا ده‌زاندرێن‌و وه‌رده‌گیرێن، بۆیه ئه‌ركه‌كه‌ش قوڕستره‌و بگره پێویستیشی به‌فۆڕم‌و میكانیزمی تازه هه‌یه، تاوێنه‌یه‌كی كاریگه‌ر بخاته مه‌یدانی واقعه‌وه، راگه‌یاندنی ئیسلامی هیچ كات بێ كاریگه‌ر نه‌بووه، به‌ڵكو خوڵقێنه‌ری هێزی كاریگه‌ریه له‌ناو كۆمه‌ڵگه‌دا، چونكه راگه‌یاندنێكه په‌یامداره‌و هه‌میشه‌ش به‌رپرسیارانه مامه‌ڵه ده‌كات، بۆ پێگه‌یاندنی ئه‌و ئامانجانه‌ی له‌پێناویدا خۆی ده‌بینێته‌وه.\nئه‌ركی راگه‌یاندنی ئیسلامی خۆی له‌بایه‌خدان به‌بیرو باوه‌ڕو هۆشیاری موسڵمانان‌و زانیاری دروست‌و ئاراسته‌ی جه‌ماوه‌ر به‌پێی بنه‌ماكانی شه‌ریعه‌ت له‌چوارچێوه‌ی ئه‌مر به‌چاكه‌و نه‌هی له‌خراپه به‌دی ده‌كرێ، له‌هه‌مان كاتدا رووبه‌ڕووی هه‌ر بۆچوون‌و ته‌وژمێك ده‌بێته‌وه، كه به‌زیانی كۆمه‌ڵگه‌ی موسڵمان‌و خاك‌و نیشتمان ئاراسته بكرێ، به‌ڵام له‌هه‌موو حاڵه‌ته‌كان چه‌مكه‌كانی (خێر‌و ئاشته‌وایی‌و ئومێد) ون ناكا‌و میسداقیه‌تی خۆشی ده‌پارێزێ، ئا به‌و شێوه ده‌چێته پێشه‌وه‌و له‌ناوه‌رۆكێكی پاك‌و پڕ ئیخلاص به‌ره‌و ئامانجه‌كانی رێگه ده‌گرێ. له‌و قۆناغه‌شدا ئه‌ركی ئه‌و راگه‌یاندنه زیاتر خۆی له ئه‌ستۆی زانایانی ئایینی ده‌بینێته‌وه، له‌به‌ر ئه‌وه‌ی ئه‌وان كاراكته‌ری ئه‌و بوارن‌و ده‌بێ له‌سه‌ر ئه‌و بنه‌ما گشتیانه‌ی سه‌ره‌نجام یه‌ك هه‌ڵوێست بن له ئه‌دای ئامانجی به‌رده‌میان، كه گرنگی دانی هه‌ستی ئاینپه‌روه‌ری‌و نیشتمان دۆستیه، وێڕای به‌رز كردنه‌وه‌ی ئاستی هۆشیاری كۆمه‌ڵگه‌ی بیناكردنی رۆڵه‌كانی میلله‌ت له‌سه‌ر په‌روه‌رده‌یه‌كی چاك‌و خێرویست‌و كه‌سایه‌تیه‌كی دامه‌زراوه‌وه.\nئه‌گه‌ر ئه‌ركی راگه‌یاندنی ئیسلامی تا دوێنێ ئه‌ركێك بووبێ، ئه‌وه به ته‌ئكید ئێستا ئه‌ركه‌كه چه‌ند باره بۆته‌وه‌و بگره هه‌نگاوه‌كانیشی جیاوازترن، ئه‌گه‌رچی ته‌كنه‌لۆجیا وه‌ك ئاله‌تێكی مه‌عنی هاوكاره له‌و گه‌یاندنه، به‌ڵام كێشه گه‌یاندن نیه، هێنده كێشه له‌ودایه، كه چی‌و چۆن‌و له‌به‌رچی ئه‌و شته ده‌گه‌یه‌ندرێ، ئێمه هه‌موو ده‌زانین ئه‌و سه‌رچاوه ده‌وڵه‌مه‌نده‌ی له پشت راگه‌یاندنی ئیسلامه‌وه‌یه، هیچ كه‌م‌و كورتی تێدا نیه‌و بۆ هه‌موو زه‌مه‌نه‌كانیش ده‌گونجێ، هه‌روه‌ك بۆ هه‌موو پرسیاره‌كانیش وڵامی پێیه، به مانایاكی تر له ناو بازنه‌ی ئایین‌و سه‌رچاوه‌كانی شتێكمان نیه به‌ناوی كێشه، به‌ڵكو كێشه له‌و شێوازو ئوسلوبه‌یه كه ئایین عه‌رز ده‌كات، ئه‌مه‌یه وای كردووه زۆرجار راگه‌یاندنی ئیسلامی تووشی قه‌یران‌و پێكدادان‌و ده‌رچوون له ئه‌سڵه په‌یامه‌كه كردووه.\nئه‌ركی راگه‌یاندنی ئیسلامی گه‌یاندنی شته‌كانه وه‌ك خۆی، هه‌ڵسه‌نگه‌اندنی بابه‌ته‌كان به ئینصافه‌وه، لێكدانه‌وه‌ی حه‌ده‌سه‌كانه به‌ره‌چاوكردنی بنه‌ماكانی ئه‌خلاقی‌و پیرۆزیه‌كان، به‌ر له‌وه‌ی ئیدانه‌كردنی تێدا بێت گه‌یاندنه، به‌ر له‌وه‌ی توڕه‌یی هه‌بێ نه‌رمی‌و ئارامیه، له‌سه‌رووی هه‌مووشیه‌وه راگه‌یاندێكی ئامانجداره.\nئه‌و ئامانجه خۆی له‌وه‌دا ده‌بینێته‌وه، كه به‌پێی ئایه‌تی (كنتم خیر أمه أخرجت للناس تأمرون بالمعروف وتنهون عن المنكر...)، به‌ئاراسته‌ی (وما ارسلناك إلاّ رحمه للعالمین)، له‌هێما‌و ئاماژه‌ی (ومن أحسن قوڵا ممن دعا الی الله وعمل صالحا وقال إننی من المسلمین) هه‌نگاو بنێ، له‌قوڕئانی پیرۆزو له‌سوننه‌تی پێغه‌مبه‌ریش سه‌لامی خوای له‌سه‌ر بێت، لانی كه‌م هه‌زار جار بایه‌خی راگه‌یاندن هاتووه‌و دووباره بۆته‌وه، ئه‌گه‌رچی خۆی له‌مادده‌ی (قول)شدا دیتبێته‌وه، به‌ڵام ئامانجی ئه‌وه‌یه ئه‌مڕۆ باشتر بێ له‌دوێنێ‌و به‌یانیش له‌ئه‌مڕۆ، ده‌یه‌وێ دونیا‌و قیامه‌ت، دین‌و دونیا، مرۆڤ‌و كۆمه‌ڵگه، ژیارو ژینگه، به‌جوانترین شێوه ئاراسته بكات. له‌به‌ر ئه‌وه ئه‌ركه هه‌مووان به‌تایبه‌ت مامۆستایانی به‌قه‌دری ئایینی له‌یادی رۆژنامه‌گه‌ری كوردی، ئاورێك له‌راگه‌یاندنی ئیسلامی بده‌نه‌وه، وه بۆ باشتر كردنی هه‌وڵی جددی بده‌ین، تا به‌هه‌مووانه‌وه رووه جوانه‌كه‌ی ئه‌و ئیعلامه كه په‌یامێكی گرنگ‌و پڕ له‌به‌رپرسیارێتی هه‌ڵگرتووه جوانتر بكه‌ین.\nژماره‌ی سه‌ردان : 8846178


👫 رەفیق ساڵح کەسایەتییەکان\n📅 کاتی تۆمارکردن Nov 10 2008 2:45PM\n1957 لەسلێمانی لەدایکبووە. کۆلێژی کارگێڕیی زانکۆی [ زۆرتر... 👁] ✖ ✖ ✖ 0 33 ✔ 60% ✍ هـ.ب. 10-11-2008 14:45:49


پارتی ژمارەی کورسیەکانی ئاشکرادەکات\nپارتی ژمارەی کورسیەکانی لە هەڵبژاردن ئاشکرادەکات\nبەرپرسی مەكتەبی هەڵبژاردنی پارتی ڕایگەیاند "پارتی 25 كورسی پەرلەمانی عێراقی مسۆگەر كردووە و نزیكەی 80 سكاڵایشی لەسەر هەڵبژاردن بە گشتی تۆماركردووە، زۆرینەی سكاڵاكانیش لە سلێمانین".\nخەسرۆ گۆران، بەرپرسی مەكتەبی هەڵبژاردنی پارتی دیموكراتی كوردستان لە كۆنگرەیەكی رۆژنامەوانی ئاشكرایكرد، پارتی لە دەنگدانی دەرەوە هەشت هەزار و 486 دەنگی بەدەست هێناوە، هێشتا دەنگی هەولێر و دهۆك و نەینەوایش ماون، چونكە 240 سندووقی بەهۆی گرفتی تەكنیكییەوە لەگەڵ مانگی دەستكرد پێوەست نەبوون، بەوهۆیەوە براونەتە بەغدا و لەوێ دەژمێردرێنەوە.\nئاماژەی دا، دوای جیاكردنەوەی دەنگی ئەو سندووقانەیش پێشبینی دەكەین دەنگی پارتی زیاتر بێ، ئەمڕۆیش كۆمیسیۆن دەستی بە جیاكردنەوەی دەنگی ئەو سندووقانە كردووە و هی ئەو سێ شارە و شارەكانی تریش، پێشبینی دەكەین كۆمیسیۆن بتوانێ تا سبەی ئێوارە ئەنجامی 99%ی دەنگەكان بتوانی بڵاوبكاتەوە.\nگۆران وتیشی "پارتی دیموكراتی كوردستان 25 كورسی پەرلەمانی مسۆگەر كردووە و لە مووسڵیش تا ئێستە شەش كورسی مسۆگەرە، لە دهۆكیش 10 كورسیمان بردووە و لە سلێمانیش كورسییەك بەدەست هاتووە، 80 سكاڵایشمان لەسەر هەڵبژاردن تۆماركردووە، زیاترینی لە سلێمانی بووە".\nئه‌م بابه‌ته 4684 جار خوێنراوه‌ته‌وه


سوپای حه‌له‌ب دروست ده‌كرێت\nژماره‌یه‌ك سه‌ركرده و فه‌رمانده‌كانی ئۆپۆزیسیۆنی چه‌كداری سووری له حه‌له‌ب\nگروپه‌كانی ئۆپۆزیسیۆنی چه‌كداری سووریا رێككه‌وتوون له‌سه‌ر ئه‌وه‌ی خۆیان هه‌ڵبوه‌شێننه‌وه و كیانێكی یه‌كگرتوو به ناوی"سوپای حه‌له‌ب" به سه‌ركردایه‌تی"عه‌بدولره‌حمان نور" وه‌ك فه‌رمانده‌ی گشتی و "به‌شیر عه‌ماره" وه‌ك فه‌رمانده‌ی سه‌ربازی پێكبهێنن و له یه‌ك سه‌نگه‌ره‌وه شه‌ڕی سوپای سووریای سه‌ر به به‌شار ئه‌سه‌د بكه‌ن.\nبه‌گوێره‌ی زانیارییه‌كان دوای راگه‌یاندنی ئه‌و سوپا یه‌كگرتووه هیچ گروپێكی چه‌كداری سه‌ربه‌خۆ له حه‌له‌ب نامێنێته‌وه و هه‌موویان له ژێر ناوی سوپای حه‌له‌ب ده‌جه‌نگن،ئه‌م هه‌نگاوه‌ش له‌وه‌وه سه‌رچاوه‌ی گرتووه تا پێكه‌وه بتوان به‌ر به پێشڕه‌وییه‌كانی سوپای سووریا بگرن له ناو گه‌ڕه‌كه‌كانی ژێر كۆنترۆڵی ئۆپۆزیسیۆندا.\nئه‌و سوپا یه‌كگرتووه‌ش به‌هۆی زۆری داواكارییه‌كانی خه‌ڵكی حه‌له‌ب و كه‌سایه‌تییه دیاره‌كانی گه‌ڕه‌كه گه‌مارۆدراوه‌كانی ئه‌و شاره‌وه هاتووه‌ته ئه‌نجام، بۆ ئه‌وه‌ی رێگه له شكستی ئۆپۆزیسیۆنی چه‌ند به‌ره‌یی حه‌له‌ب بگرن له به‌رامبه‌ر هێرشه‌كانی سوپای سووریادا.\nبه‌گوێره‌ی زانیارییه‌كان "سوپای حه‌له‌ب" بۆ دوو ئامانج پێكهاتووه،یه‌كه‌میان رووبه‌روو بوونه‌وه‌ی رژێمی به‌شار ئه‌سه‌د و میلیشیاكانی دیكه‌ی سه‌ر به‌و رژێمه‌یه، دووه‌میان به‌ره‌نگاری پرۆژه و ئامانجه‌كانی رووسیایه كه ده‌یه‌وێت به پاڵپشتیكردنی رژێمی سووریا ئه‌ندامانی سه‌ر به به‌ره‌ی فه‌تحی شام "به‌ره‌ی نوسره‌ی پێشوو" ده‌ستگیر بكات.\nئه‌م هه‌نگاوانه‌ی ئۆپۆزیسیۆنی چه‌كدار له حه‌له‌ب پاش ئه‌وه‌دێت، له چه‌ند رۆژی رابردوودا هێزه‌كانی سوپای سوریا گه‌ڕه‌كه‌كانی"هنانو" و "ئه‌لساخور" و " حه‌یده‌رییه" و به‌ری باكووری گه‌ڕه‌كه‌كانی رۆژهه‌ڵاتی حه‌له‌بی كۆنترۆڵكرد و گه‌وره‌ترین زیانی به ئۆپۆزیسیۆنی سووری گه‌یاند كه له ساڵی 2012 وه تا ئیستا پێشینه‌ی نه‌بووه.


ره‌خنه له چه‌ند مادده و بڕگه‌یه‌كى یاساى سه‌رۆكایه‌تى هه‌رێم ده‌گیرێت\nهەواڵ / کوردستان :: 09/05/2019 :: 205 جار بینراوە\nیه‌كێكیان هه‌ڵبژاردنى سه‌رۆكى هه‌رێمه له‌لایه‌ن په‌رله‌مانه‌وه به ده‌نگدانى ئاشكرا\nتاگ :: كوردستانى پێكهێنانى حكومه‌ت پەرلەمان\nله‌سه‌ر چه‌ند بڕگه و مادده‌یه‌كى یاساى سه‌رۆكایه‌تى هه‌رێم به‌شێك له ئه‌ندامانى په‌رله‌مانى كوردستان ره‌خنه‌یان هه‌یه و پێیانوایه ئه‌و بڕگه و مادانه پێچه‌وانه‌ى یاسا نێودەوڵەتیەکان و مافە مەدەنی و سیاسیەکان و جاڕنامەی گەردوونی مافی مرۆڤ و دەنگدانه.\nپه‌رله‌مانى كوردستان رۆژى چوارشەممە 8ی ئایاری 2019، لە دانیشتنی ئاسایی ژمارە (٥)ى ساڵی یەکەمى خولی یەکەمی خۆیدا (یاساى کاراکردنەوەی سەرۆکایەتی هەرێمی کوردستان ـ عێراق)ى بە دەنگی 89 پەرلەمانتار پەسه‌ندکرد.\nیه‌كێك له‌و بڕگه و مادانه‌ى كه ئه‌ندامانى په‌رله‌مان ره‌خنه‌ى لێده‌گرن هه‌ڵبژاردنى سه‌رۆكى هه‌رێمه به ده‌نگدانى ئاشكرا، چونكه به‌پێى ماده‌ى چوارى یاساى سه‌رۆكایه‌تى هه‌رێم، ئەگەر هیچ پاڵێوراوێک دەنگی زۆرینەی رەهای ئەندامانی پەرلەمانی بەدەستنەهێنا دەنگدان دووبارە دەکرێتەوە و، کێبڕکێ لەنێوان ئەو دوو پاڵێوراوە دەبێت کە زۆرینەی دەنگیان هێناوە و ئەوەی لە جاری دووەم زۆرینەی بەدەستهێنا دەبێتە سەرۆکی هەرێم، ئەگەر تەنها یەک پاڵێوراویش هەبوو بۆ پۆستی سەرۆکی هەرێم دەنگدانی ئاشکرا ئەنجام دەدرێت و، ئەگەر پاڵێوراوەکە زۆرینەی دەنگی پەرلەمانی بەدەستهێنا دەبێتە سەرۆکی هەرێم.\nشادى نه‌وزاد، ئه‌ندامى فراكسیۆنى نه‌وه‌ى نوێ به دواڕۆژى راگه‌یاند: بەپێی یاسا نێودەوڵەتیەکان و مافە مەدەنی و سیاسیەکان و جاڕنامەی گەردوونی مافی مرۆڤ دەنگدان دەبێت بە نهێنی بێت، تاکو هەموو ئەندامان بە ئازادییەکی رەهاوە بتوانن دەنگ بە کاندیدی سەرۆکایەتی هەرێم بدەن.\nئه‌وه‌شى خسته‌ڕوو: وەک بەرپرسیاریەتیەکی ئەخلاقی و مێژوویی فراکسیۆنەکانی دەرەوەی دەسەڵات و چەند ئەندامی فراکسیۆنەکانی تریش پێشنیازی گۆڕینی میکانیزمی دەنگدانمان کرد بە نهێنی، بەڵام بە دەنگی زۆرینە مادەکە وەک خۆی مایەوە و تێپەڕێنرا.\nناوبراو، ده‌شڵێت "لە دەقی ئەم یاسایەوە بۆمان دەردەکەوێت کە لایەنە سیاسیەکان متمانەیان بەو لایەنانە نیە کە رێککەوتنیان لەگەڵیان هەیە، تەنانەت متمانەیان بە ئەندامانی فراکسیۆنەکەی خۆشیان نییە".\nخاڵێكى دیكه‌ى ماده‌ى چوارى یاساى سه‌رۆكایه‌تى هه‌رێم كه رووبه‌ڕووى ره‌خنه بۆته‌وه، ئه‌ویش ئه‌وه‌یه كه بۆ خۆپاڵاوتن پۆستى سه‌رۆكى هه‌رێم ته‌نها سێ رۆژ دیاریكراوه، به‌شێك له یاساناسان پێیانوایه: ئه‌گه‌ر كه‌سێك بیه‌وێت خۆى كاندیدبكات، ناتوانێ له‌ماوه‌ى سێ رۆژدا هیچ ئاماده‌كارییه‌ك بكات و سه‌ردانى لایه‌ن و فراكسیۆنه‌كان بكات و قه‌ناعه‌تیان پێبكات تا ده‌نگى پێبده‌ن هه‌ر بۆیه‌ش ناتوانێت وه‌ك پێویست خۆى بناسێنێت.\nكاروان گه‌زنه‌یى، ئه‌ندامى فراكسیۆنى یه‌كێتیى له په‌رله‌مانى كوردستان رایگه‌یاند: له ئه‌ندامانى فراكسیۆنى یه‌كێتى لە ھۆڵی پەرلەمان ئه‌و یەکێک بوو له‌و په‌رله‌مانتارانه‌ى زۆرترین قسەى لەسەر ئەو باسە کرد و دژی وەستاوه‌ته‌وه.\nوتیشى "نەک ھەر ئەوە بگرە بڕگەی دەنگدانی زۆرینەی رەھاش پێچەوانەی یاسایە، یاساكه‌ش به گشتیى زۆر خاڵی تریشی تیایە تێبینیمان له‌سه‌رى هه‌بووه، بەڵام ئیتر ناچاربووین".


Diplomatic Magazine | عەبدولرەزاق شەریف: گۆڕان نەك حكومەتی نەكرد بە دامەزراوەیی بەڵكو خۆشی بە دامەزراوەیی نەكرا\nعەبدولرەزاق شەریف، ئەندامی جڤاتی نیشتمانی بزووتنەوەی گۆران و رێكخەری ژووری رۆژنامەوانی، لەبەرنامەیەكی راستەوخۆی پەیجی دیپلۆماتیك مەگەزیندا سەبارەت بە كێشە ناوخۆییەكانی گۆڕان و پەیامەكانی نەوشیروان مستەفا دەڵێت: پەیامی سەرەكی كاك نەوشیروان داواكردنی سیستەمێكی پەرلەمانی بوو، بەڵام ئەو كاكانەی كەوا جێگەی كاك نەوشیروانیان گرتەوە نەیانتوانی ئەم پەیامە لە درووشمەوە بكەنە واقع و كاری جدی بۆ بكەن.\nئەو ئەندامەی جڤات ئەوەش ناشارێتەوە كە مردنی نەوشیروان موستەفا كاریگەری گەورەی هەبووە لە سەر بزووتنەوەكە و رووبەرووی چەندین كێشە و قەیرانی ناوخۆیی كردۆتەوە.\nهەروەها دەشڵێـت:"بە دامەزراوەیكردنی حكومەت و حزب درووشمی سەرەكی نەوشیروان موستەفا بوو كە هەتاكو مرد كاری جدیی بۆ كرد، بەڵام دوای وەفاتی ناوبراو، گۆران لەگەڵ ئەوەی شكستی هێنا لەوەی حكومەت بە دامەزراوەیی بكرێت، خودی گۆرانیش بەدامەزراوەیی نەكراوە و ئەو دامەزراوانەش كە بەر لە مەرگی كاك نەوشیروان دامەزرابوون، بەداخەوە ئەمرۆ نیشانەی پرسیاریان لەسەر دانراوە.\nعەبدولرەزاق شەریف لەبارەی ئەو دەنگۆیانەی كە باس لەوە دەكەن گۆران لە دیاریكردنی سەرۆكی لیست بۆ هەڵبژاردنەكان و دیاریكردنی كاندیدەكان كە زۆرێكیان میدیاكاری كەناڵەكەیانن رووبەرووی كێشەی ناوخۆیی بووەتەوە، دان بەوەدا دەنێـت كە "گۆرانیش وەك حزبەكانی دیكە بە ئاسانی نەیتوانیوە سەرۆك لیست دیاری بكات و هەموو كات لیستەكانی گۆران بۆ هەڵبژاردن كاندیدی لاوازی تێدا بووە"\nلە وەڵامی پرسیاری دیپلۆماتیكدا كە بۆچی سەرۆك و كەسە باڵاكانی حزبەكان خۆیان كاندید ناكەن بۆ پەرلەمان ئەگەر دەیانەوێ سیستەم پەرلەمانی بێت و پەرلەمانێكی بەهێزو كارا بونیات بنرێـت؟\nئاماژە بەوەش دەكات كە هەندێ كات گرنگ بووە گۆران بریار بدات بەڵام نەیتوانیوە بریار بدات بۆیە هەمووی كەڵەكە بووە بەسەر یەكدا و وەك گڵۆڵە بەنێك هەتاوەكو هاتووە زۆرتر خڕ بووەتەوە و گەورە بووە، تا وایلێهات ئەمرۆ گۆران ناتوانێ بە ئاسانی لێی دەربچێت.\nرێكخەرەكەی ژووری رۆژنامەوانی گۆران ئەم بابەتە بۆ هۆكارێكی سەرەكی دەگەرێنێتەوە كە كۆمەڵگا لە هەموو رویەوەكەوە دوا كەوتووە و هەموو سێكتەرەكان وەك چەند ساڵی پێشوو كەسی بەهێز درووست ناكەن، ئیدی ئایا مامۆستایە ئایا هونەرمەندە یاخود سیاسی، بۆیە خەڵكی ئاسایی لەكۆمەڵگا كەسانی لاوازیان دەوێت و بیر لەكەسی بەهێز ناكەنەوە، كەسە دیارو بەرپرسە باڵاكان پێیان عەیبە خۆیان كاندید بكەن و لەم تەموومژەدا بچنە پەرلەمان وا دەزانن لەسەریان دەكەوێت".\nئەو ئەندامەی جڤاتی نیشتیمانی گۆران ئەوەش ناشارێتەوە كە هەموو حزبەكان راستگۆ نەبوون لەگەڵ خەڵیكدا و پەیام و درووشمەكانیان تەنها قسەن و بەكردار ئەنجامی نادەن.\nلەكۆتایدا ئەندامەكەی جڤاتی نیشتمانی بزووتنەوەی گۆران دەڵێت: لە پرۆسەی سیاسیدا هەرێمی كوردستان رووبەرووی پاشەكشەیەكی زۆر بووەتەوە، چونكە هەموو دام و دەزگاكانی حوكمداری لە هەرێم رووبەرووی لاوازی و پاشەكشە بوونەتەوە ئەمەش زۆر مەترسیدارە و دەبێت زۆر بە وریاییەوە لەگەڵ بارودۆخەكەدا برۆین.\nبزووتنەوەی گۆران كە لە ساڵی 2009 وەك بزووتنەوەیەكی جەماوەری بەشداری یەكەمین هەڵبژاردنی كرد لە كوردستان، ئەمرۆش جارێكی دیكە خۆی ئامادە دەكات بۆ هەڵبژاردنی 30ی 9 پەرلەمانی كوردستان، بەڵام وا باس دەكرێت كە كێشە ناوخۆییەكان و دیاریكردنی هەندێ كاندید حزبەكە دووچاری كۆمەڵێك سەرئێشەی جدی بكاتەوە.


بەشەخۆراكی زەیت و شەكر و برنجی عەنبەر دابەش دەكرێت – تۆڕی میدیایی خەڵک\n2020/05/09 - 8:12 PM\nبەڕێوەبەری گشتی كۆمپانیای بازرگانی خۆراك لە سلێمانی ڕایدەگەیەنێت، بەردەوامن لە دابەشكردنی خۆراك و دەستیان كردووە بە بەشە خۆراكی دووەم لەساڵی 2020، دەشڵێت: “مانگی پێشوو برنجی عەمبەر دابەشكراوە بۆ ئەم مانگەش دابەشدەكرێت”.\nشەوكەت محەمەد، بەڕێوەبەری گشتی كۆمپانیای بازرگانی خۆراك لە سلێمانی بە (خەڵك)ی ڕاگەیاند، تا خۆراك لە گەنجینەكانیان هەبێت بەردەوامن لە دابەشكردنی بەشە خۆراك بەسەر هاووڵاتیاندا، بەشەخۆراكی یەكەمی ئەمساڵ لە زەیت و برنج و شەكر دابەشكراوە.\nوتیشی، “لە ئێستادا دەستیان كردووە بە دابەشكردنی بەشە خۆراكی دووەمی ئەمساڵ، كە هەرسێ ماددەكەی تێدایە و چەند شوێنكێیان دابەشكردووە، لەم ڕۆژانەدا لە شوێنەكانی دیكەش دابەشدەكرێت”.\nڕاشیگەیاند، مانگی پێشوو لە چوارچێوەی دابەشكردنی بەشەخۆراك بۆ مانگی ڕەمەزان، بەشە برنجی یەكەم برنجەكەی لە جۆری عەمبەر بوو، هەندێكی دیكەش بۆ ئەم مانگە دابەشدەكرێت.


ڕوانینێ بۆ بەرهەمی نویێ «ژانی گەل» - پی سی سیتی\nڕوانینێ بۆ بەرهەمی نویێ «ژانی گەل»\nئاواز و مۆسیقا و گۆرانی: مامۆستا عەلی عابدی\nویکتۆر هۆگۆ دەڵێت: بە کام تاوان ئەم مەلە ئازادانە لە بەند و قەفەز داوێن؟\nبە کام تاوان ئەم دەنگ خۆشانەی ئاسمان لە مێر غوزار و کانیاو بەربەیان و هەور و با دوور دەخەنەوە و بەرهەمی ژیانیان بە تاڵان دەبەن؟\nئەی ئادەمیزاد لە ڕاستی دا پێت وایە کردگار باڵ و پەڕی داوە بەم بوونەوەرە نەخشینانە ئەتۆ پەڕ و باڵیان بکەی؟\nبێ ئەو زوڵمە ناتوانی بە خۆشیەوە ژیان تێ پەڕ کەی؟ ئەو بێ تاوانانە چیان کردووە کە دەبێ تەمەنی خۆیان لە بەندی تۆدا تێ پەڕکەن؟\nوەک دەبینین و دەزانین بە داخەوە کورد و کۆچ و باران سێ برای لە مێژینەن رۆژ نییە بە دەس زاڵمان و خوێنمژانی داعشەوە کەس و کار و جوان و پیر و مناڵمان ئاوارەی زێد و لان نەبن و ڕوو لە تەلان و شاخ و زنار نەکەن وەک ئاسکی بێ تاوان هەر ساتێ بێچوویەکیان لە ژێر چنگ و ددانی دڕندەکانی داعش لەت و پەت و شیتاڵ شیتاڵ نەکرێن ئەم کارەساتە نامرۆڤانە دڵی هەموو مرۆڤێک و بوونەوەرێک دادەچڵەکێنێ جگە لە خوێنمژانی کورد نەبێ کەس نییە بەم ئازارەوە چاو و دڵی ئەسرینی تێ نەزێ بەو دیمەنی ئاوارەکانی شەنگاڵ کە داێکێ دوو منداڵەکەی بە خۆوە بەستبوو بۆ ئەوەی لێی گوم نەبن لە ناخەوە ئاگری تێ بەر نەبێ، هەر کەس پیخۆشە بە جۆرێک یارمەتی و پشتیوانی خۆی دەرببڕی، بووک و زاوایەکی بانەیی تەڵا و سێ رۆژانەی خۆیان کردە پۆیلانە و دیاری ئاوارەکانی شەنگاڵ و کوبانی هەر وەها منداڵێ گوارەکانی، سنایی گوتەنی:\nهر کس بە تریقی حمد و سنای تو گوید\nبلبل بە نغمە خوانی و قومری بە ترانە\nمنیش زۆر لە بارو و دۆخێکی نالە بارا بووم شەو و رۆژ بەم کارە ساتەوە دەتلامەوە تا بە غەزەڵێک کوڵ و کۆ و ئەسرینی بێ دەسەڵاتیم هەڵوەران بەڵام زۆرم حەز لێبوو ئەم هاوارە بگاتە گوێی هەمووکەس ناردم بۆ حەوتوو نامەی ڕۆژان کاک عیماد کەریمیان زەحمەتیان کێشا و لە ژمارەی ١٠دا بە چاپیان گەیان. پاشان زۆر بە ئاوات بووم بیدەم بە هوونەرمەندێ کە ئەم هاوارو زوڵمە بە گوێ دنیا بگەینێ. ئەوە بوو کە ناردم بۆ مامۆستای بەڕێز کاک عەلی عابدی، ئەوانیش فەرموویان ئەگەر بە توانا نەبێ کاری لەسەر ناکەم، ماوەی مانگ و نیوێ تێ پەڕ بوو کە لە تاران بووم گووشیەکەم زەنگی خوارد، موهەندس هێمن ڕەحیی بوو، قووتابی مامۆستا عابدی، فەرموویان کارەکەمان بە ئەنجام گەیاندوە. زۆرم لا سەیر بوو باوەڕم نەدەکرد، چوون من لە باروودۆخی مامۆستا عابدی ئاگادار بووم، لەوە پێش فەرمووی کە من حەفتا گۆرانی تازەم ئامادەیە و بە پووڵی خۆم تۆمارم کردووە لە بەر نەبوونی پووڵی کلیپ ماونەتەوە. کەبۆ ئەم کارەی منیش، نزیک بە دە، دوازدە میلیۆن پووڵی پێویست بوو کە هیوا بڕاو بووم کە هیچ کات سەر نەگرێ. بەڵام بێ خەبەر کە مانگ و نیوێ بێ پشوودان خەریکی بە ئەنجام گەیاندنی ئەم کارەن وموهەندس یا ئەندازیار رەحیمی کەوتوونەتە دوای وام پاش چ سەرئێشەیەک دووملیۆن وامیان بۆ وەرگرتووە، هەر وەها ئینسانیکی دڵسۆز و گەشبین یەک ملیۆن یارمەتی داون چوار ملیۆنیش کەوتۆتە ئەستۆی مامۆستا عابدی خۆیان کە ئینسان شەرم دەیگرێ و دڵی پڕ دەبێ بەم ئازار و پەتا و ژانی گەلە کە هونەرمەندێ ئەمە ڕێز و حورمەتی بێ لە ناو ئێمەدا. لە ڕاستی دا ئەرک و دڵسۆزی ئەم چەشنە پیاوانە بە هیچ شتێ پێوانە ناکرێ، ئەمە هیچ شتێ نیە جگە لە دڵسۆزی زێد و نیشتمان و گڕکان و بورکانی ئەوین نەبێ و گەورەیی خۆیان ، کە ئینسان دەکەوێتە بیر ئەو شێعرەی پەشێو:\nبە ئاسانی پشتی هەمێدم ناچەمێ\nوشەیەکە و عەودالیمە\nزوو یا درەنگ هەر دەیگەمێ....\nمامۆستا عەلی عابدی ماوەی سی ساڵە بێ پشوودان کەژەوانی هەوراز و نشێوی هونەرە و بە نان و جل و بەرگی شەرەفەوە خزمەت بە ئاواز و مۆسیقای کوردی دەکات. دەبا لە جێ ئەوە پەیکەریان بۆ دروست کەین، دەستەگوڵ بەرینە سەر مەزاریان، تا ماون ئاوڕیان لێ بدەینەوە، تا بتوانن شیاوتر هونەرەکەیان بخەنە خزمەت ئێمەو! بەرهەمی جوانتر لە ژانی گەلمان پێشکەش بکەن. بە فەرموودەی گەورە پیاوان(بریا زۆری وامان هەبان).\nژانی کۆنه‌م ھاته‌وه سۆ من که دیم شنگاڵی خۆم\nماڵ و نامووس و مناڵم وان له ناو بارووت و بۆم\nمن له سای ئاڵا ڕه‌شانی «داعش»ـی خوێنخۆره‌وه\nبوومه ئاواره‌ی نزار و دار و بێشه و شاخ و چۆم\nئه‌و نه‌ویستانه‌ی که ئێستا ده‌م له مافی من ده‌ده‌ن\nھه‌ر ئه‌وانه بوونه ھۆ بۆم تێک چڕێنن تان و پۆم\nبۆته یاسایه‌ک له مێژوو کوشتن و ئه‌نفالی کورد\nلای ھه‌موو ئایین و دینێ فه‌ڕزه ئه‌م تاوانه بۆم\nئه‌ی شه‌ھیدانی کوبانی و سوورگوڵی شنگاڵه‌کەم\nمن له سایه‌ی ئێوه زیندوون وا له مێژوو ڕه‌نگ و بۆم\nبۆ چه‌ک و چۆڵی ڕەقیب کورد بۆته مشکی تاقیگه\nله‌م غه‌زای پڕشنگ کوژانه پڕ له »پشکۆ» و ئه‌شق و سۆم\nبێن ببینن چۆن کراوه ماڵ و نامووسم حەڵاڵ\nھەر له ژێر به‌یداخی ئەڵڵا و دوژمنی ھاودینی خۆم\nغه‌زه‌ل : ئەحمەد یاسینی (پشکۆ)\nئامادە کردنی ئەحمەد یاسینی( پشکۆ )


نووچە نێت | ڕاستگۆیی بێ لایەنی| بۆ خواردنى نه‌ورۆز.. یەك کیلۆ گەڵامێو بە ٤٠ هەزار دینار فرۆشراوە\nوه‌ك نموونه‌یه‌ك له گرانكردنى خۆراك له كاتى بۆنه‌كان، گوته‌بێژى پێشووى هه‌ولێر نموونه‌یه‌ك ئاشكرا ده‌كات و ده‌ڵێ، "رۆژێك به‌ر له نه‌ورۆز گه‌ڵامێو به 40 هه‌زار دینار فرۆشراوه و ئه‌مڕۆیش به هه‌زار و 500 كه‌س نه‌یده‌كرێ ".\nئەمرۆ یەکشەمە ٢٨ی ئادار، کاروان خۆشناو وته‌بێژى پێشووى پۆلیسی هەولێر لەلاپه‌ڕه‌ى خۆى له فەیسبووک نوسیویەتی، "بە مەبەستی خۆئامادەکردن و لێنانی دۆڵمە بۆ گەشتی نەورۆزی ئەمساڵ لە رۆژی ٢٠ی ئادار، یەک کیلۆ گەڵامێو(پەلکە مێو)، بە چل هەزار دینار فرۆشراوە و چارەگی بە دە هەزار دینار بووە لە بازاری ژێر سەقیفەی جسری سەیداوەی هەولێر".\nکاروان خۆشناو به‌داوداچوونى بۆ بابه‌ته‌كه كردووه و ده‌ڵێ، "ئەمرۆ لەگەڵ سەوزەفرۆشەکە قسەم کرد گووتی ئێمە کیلۆمان بە بیست هەزار کڕیوە لە عەلوە، چونكه خواستێکی زۆری لەسەر بوو بۆ نەورۆز و لای خۆمان بە چل هەزارمان داوە و خەڵك چارێگێکی بە دە هەزار دینار بە مەمنونی دەبرد".\nكاروان خۆشناو به توانج باس له نرخى ئه‌مڕۆى گه‌ڵا مێو ده‌كات و ده‌ڵێ، "ئەمرۆش کیلۆی بە 2000 بوو نه‌یده‌كرێ".


سادەیی و ئاڵۆزی … محەمەد كوردۆ – Denegkan\nسادەیی و ئاڵۆزی … محەمەد كوردۆ\nbyمحه‌مه‌د\tApril 7, 2012\tگشتی\nبۆ گەیشتن بە هاوسەنگی لە هەر بوارێكدا پێویستمان بە گەیشتن بەو پنتە هەیە كە ڕێك دەكەوێتە نێوانی ئەو دوو شتەوە وا دەمانەوێت هاوسەنگی لە نێوانیاندا ڕابگرین. وەكچۆن ئەگەر دارێكی درێژ بێنین، لە ناوەڕاستی دارەكەدا و ڕێك لە سەر ئەو پنتەی ناوەڕاستی دارەكە، پەنجەمان ڕابگرین دارەكە ناكەوێت، بەڵام ئەگەر یەك ملیم ئەملاتر یان ئەولاتر ڕایبگرین دارەكە دەكەوێت. هەر ئاوها لەنێوانی زۆرێك لە شتەكاندا پنتێك هەیە كە دەبێت بدۆزرێتەوە. من لێرەدا بەنیازم لەو پنتە بدوێم كە لە شیعر و نوسیندا دەكەوێتە نێوانی سادەییەكی داهێنەرانە و ئاڵۆزییەكی داهێنەرانەوە، كە بەبڕوای من تێپەڕین لەو پنتە بەهەر لایەكیاندا بێت، چ بەلای سادەیی و چ بەلای ئاڵۆزییدا، لەداهێنان دوور دەكەوێتەوە. ئەوەی گۆران لە شیعری كوردییدا كردی، ڕێك دۆزینەوەی ئەو پنتە بوو، گۆران تا ئەو پەڕی سادەیی شیعری سادە كردەوە، بەڵام لە هەمانكاتدا ئەوەی گۆران كردی داهێنانێكی حاشاهەڵنەگر بوو. سادەیی لاى (گۆران) گەیشتۆتە ڕادەیەك دەڵێن، جارێكیان لە دانیشتنێكدا باسی گۆران كراوە، كەسێك كە (گۆران)ی نەناسیووە داوای كردووە شیعرێكی گۆرانی بۆ بخوێننەوە، (بە ئاسمانەوە ئەستێرەم دیووە)یان بۆ خوێندۆتەوە، كەسەكە وتویەتی جا ئەوە كەی شیعرە، بەخوا من هەزاران جار بە ئاسمانەوە ئەستێرەم دیووە هەر عەیبم لێهاتووە باسی بكەم!! من لێرەدا قسەم لەسەر ئەو پنتەیە كە شتەكان لەیەك جیا دەكاتەوە، قسەم لەسەر ئەوە نییە داوای سادەیی لە شاعیر و نووسەران بكەم. چونكە وەك چۆن گۆران لەو پەڕی سادەییدا دەگاتە لوتكەی داهێنان، دەشێت شاعیرێكی دی لەو پەڕی ئاڵۆزییدا بگاتە لوتكەی داهێنان. نالی و مەحوی سادە نین، بەڵام لە لوتكەش دان. گرنگ ئەوەیە شاعیر توانای دۆزینەوەی ئەو پنتەی هەبێت كە ڕێك دەكەوێتە نێوانی سادەیی و ئاڵۆزییەوە، ئەگەر وا نەبێت شیعرە سادەكان لەساكارییەكی بێ سەروبەر و شیعرە ئاڵۆزەكانیش لە تەمومژێكی نەگونجاودا ون دەبن.\n* ڕاز و نیاز گۆشەیەكە رۆژانی هەینی لە دوا لاپەڕەی كوردستانی نوێ-دا بڵاو دەبێتەوە، بڕوانە ژمارە (5745) 6 / 4 / 2012\nPrevious مەلا کرێکار غەدری کردووە، نەک غەدری لێکرابێت\nNext خه‌دیجه …. ماردین ئیبراهیم


سه‌رۆک وه‌زیری تورکیا ڕه‌تیکرده‌وه بیر له ده‌رکردنی لێبوردنی گشـتی بۆ ئه‌ندامانی پارتی کرێکارانی کوردسـتان کرابێت و گوتی ئه‌و قسه‌وباسانه‌شی ده‌کرێن، گوایه عه‌بدوڵڵا ئۆجه‌لان بۆ ماڵێـک ده‌گوێزرێته‌وه و له‌وێ ده‌سـتبه‌سه‌رده‌بێت، دورن له ڕاستیـیه‌وه و ناشکرێت.\nڕه‌جه‌ب ته‌یب ئه‌ردۆگان ئه‌مڕۆ یه‌کشه‌ممه به‌ر له‌وه‌ی ده‌ست به گه‌شته‌که‌ی بۆ ژماره‌یه‌ک وڵاتی ئه‌فریکایی بکات، له فڕۆکه‌خانه ئه‌مه‌ی بۆ ڕۆژنامه‌وانان ڕاگه‌یاند و گوتی ئه‌م وتووێژانه‌ی ئێسـتا له‌گه‌ڵ ڕێبه‌رانی په‌که‌که‌دا ئه‌نجام ده‌درێن، ته‌واوکه‌ری ئه‌و هه‌نگاوانه‌ی پـێشوون که نراون له پـێـناو نه‌هێشـتنی کێشه‌ی تێرۆردا.\nهه‌رچه‌نده ئه‌ردۆگان گوتی ئه‌وان له پـێناو به‌رژه‌وه‌ندی وڵاته‌که سوورن له‌سه‌ر کردنه‌وه به ڕووی هه‌موو لایه‌نه‌کاندا، به‌ڵام ڕه‌تیکرده‌وه لێبوردنی گشـتی بۆ ئه‌ندامانی په‌که‌که ده‌ربکرێت و گوتی به لایه‌نی که‌م ئه‌مه له سه‌رده‌می ده‌سه‌ڵاتی پارته‌که‌ی، پارتی داد و گه‌شه‌پـێداندا، نایه‌ته دی.


قه‌زافی نکۆڵی ده‌کات له‌وه‌ی له وڵاته‌که‌ی هه‌ڵهاتبێت\nی مانگی دوو ٢٢, ٢٠١١\nڕێبه‌ری لیبیا موعه‌مه‌ر قه‌زافی خه‌ریکه پیشتیوانی که سایه‌تیه باڵاکانی وڵاته‌که‌ی له‌ده‌ست ده‌دات له‌و ده‌مه‌ی به‌رپرسانی لیبی له وڵاته‌که و له ده‌ره‌وه‌دا ده‌ست له‌کار ده‌کشێنه‌وه و یاخود به‌ره‌نگاری بوونه‌ته‌وه له به‌رامبه‌ر هێرشه کوشنده‌کانی سه‌ر خۆپیشانده‌ران له سه‌رانسه‌ری وڵاته‌که که داوای له کارخستنی ده‌که‌ن.\nقه‌زافی له ڕۆژی دووشه‌ممه‌دا به‌یاننامه‌یه‌کی کورتی له ڕێی ته‌له‌فزیون ڕاگه‌یاند تێدا گوتی که له پایته‌ختی لیبیایه و نه‌ك له فه‌نزویلا له‌و ده‌مه‌ی ده‌رکه‌وت له‌سه‌ر کورسییه‌کی پێشه‌وه‌ی ماشینێك و چه‌تری هه‌ڵگرتبوو.\nئه‌وه‌ش یه‌که‌مین ده‌رکه‌وتنێتی له‌وه‌تای خۆپیشاندانه‌کان له ڕۆژی دووشه‌ممه‌ی ڕابردوودا له خۆڕهه‌ڵاتی لیبیا ده‌ستیپێکرد و له دواییدا به‌ره‌و ته‌رابلس ته‌شه‌نه‌ی کرد. خۆپیشاندانه‌کان به‌ره‌نگارییه‌کی گه‌وره‌یه به‌ڕووی ده‌سه‌ڵاتدارێتی 42 ساڵ خایه‌نی قه‌زافی.\nدیبلوماته لیبیه‌کان له ژماره‌یه‌ك وڵاتان ڕایانگه‌یاند که په‌یوه‌ندیه‌کانیان له‌گه‌ڵ قه‌زافی ئاڵۆز بووه وه‌ك کاردانه‌وه‌یه‌ك بۆ هێڕش کردنه سه‌ر خۆپیشانده‌رانی دژ به حکومه‌ت له لایه‌ن هێزه‌کانییه‌وه.\nباڵیۆزی ئه‌مه‌ریکا له ولایه‌ته یه‌کگرتووکانی ئه‌مه‌ریکا عه‌لی ئۆجه‌لی به ئه‌سوشیه‌یتد پریسی ڕاگه‌یاند له‌و باوه‌ڕه‌دا‌یه که قه‌زافی ده‌ست له ده‌سه‌ڵات هه‌ڵبگرێت.\nباڵیوزه‌کانی لیبیا له مالیزیا و ئوسترالیا ده‌ڵێن چی دی نۆێنه‌رایه‌تی ناکه‌ن.


📝 بەشیر حەداد، جێگری سەرۆکی ئەنجوومەنی نوێنەرانی عێراق رووداوەکەی دەستدرێژیکردنە سەر ئافرەتێکی خاوەن پێداویستی تایبە بەڵگەنامەکان\n📅 کاتی تۆمارکردن Apr 10 2020 11:59PM\n👁 ئەم بابەتە 281 جار بینراوە\nدوای بڵاوبوونەوەی هەواڵی دەستدرێژی کردنە سەر ژنێکی [ زۆرتر... 👁] ✖ ✖ 0 3 ✔ 99% ✍ ب.ج. 10-4-2020 23:59:42\n📝 بەیاننامەی دکتۆر بەشیر حەداد؛ جێگری سەرۆکی پەرلەمان لەدژی هێرشی تورکیا بۆسەر رۆژئاوا بەڵگەنامەکان\n📅 کاتی تۆمارکردن Oct 12 2019 12:41AM\n👁 ئەم بابەتە 390 جار بینراوە\nسەرباری ئەو هەموو ناڕەزایی و هۆشداریانەی کە ئاراست [ زۆرتر... 👁] ✖ ✖ 0 1 ✔ 99% ✍ ج.ع.ئـ. 12-10-2019 0:41:14


بۆچونه‌كان له‌سه‌رکاراکردنەوەی سەرۆکایەتیی ھەرێم چی یه ؟\nوەک چاوەڕوان دەکرا دوای ئیمزا کردنی رێککەوتنی یەکێتی و پارتی و کۆبوونەوەی پارتی و گۆڕان لە سلێمانی، ھەوڵەکانی پێکھێنانی کابینەی نۆیەمی حکومەتی ھەرێم خێرا تر بوون و پەرلەمانی کوردستان کۆبووەوە و بە زۆرینەی دەنگ پڕۆژەی کاراکردنەوەی سەرۆکایەتیی ھەرێمی کوردستانی پەسەندکرا.\nپەرلەمانی کوردستان بە زۆرینەی دەنگ پێشنیازی یاسای کاراکردنەوەی سەرۆکایەتی ھەرێم و ھەڵبژاردنی سەرۆک تا دەستووری پەسەند کردوه له م ڕاپۆرته‌دا كاردانه‌وه‌كان و بۆچونه‌كان ده‌خه‌ینه ڕوو كه لایه‌نه‌كان یاخود ئه ندامانی لایه‌نه‌كانی دی قسه‌ی له‌سه‌ر ده‌كه‌ن.\nلیژنەی یاسایی پەرلەمان گەیشتوونەتە رێککەوتن\nھێمن ھەورامی، جێگری سەرۆکی پەرلەمانی کوردستان لە کۆنفرانسێکی رۆژنامەوانیدا رایگەیاند: لیژنەی یاسایی پەرلەمان گەیشتوونەتە رێککەوتن و وەک سەرۆکایەتیی پەرلەمانیش پشتیوانیی لەو رێککەوتنە دەکەن وسەرۆکی ھەرێم لە پەرلەمان ھەڵدەبژێردرێت کە دوو جێگری دەبێت و دواتر ئەرک و دەسەڵاتەکانیان دیاری دەکرێن.\nرۆژان حەمەڕەش ئەندامی لیژنەی یاسایی لە پەرلەمانی کوردستانیش راگەیاند، وەک لیژنەی یاسایی کۆبوونەوە و ئەو تێبینیانەیان وەرگرت کە فراکسیۆنەکان پێشکەشیان کردبوو لەبارەی کاراکردنەوەی سەرۆکایەتیی ھەرێم.\nپڕۆژەیەکی ھاوبەشی فراکسیۆنەکانی پارتی و گۆڕانە\nکاراکردنەوەی دامەزراوەی سەرۆکایەتی ھەرێم پڕۆژەیەکی ھاوبەشی فراکسیۆنەکانی پارتی و گۆڕانە و فراکسیۆنی یەکێتی و لایەنەکانی تر تێبینیان لەسەری ھەبووە بۆئەوەی کاراکردنەوەی سەرۆکایەتیی ھەرێم بەشێوەیەکی باشتر بێت و ناکۆکی دروست نەکات لە نێوان لایەنەکاندا.\nپەرلەمانتارێكی پێشووی بزوتنەوەی گۆرانیش رایدەگەیەنیت ئەوەی ،لەپەرلەمانی كوردستان كرا،كە پارتی دیزاینی كردو بزوتنەوەی گۆڕان و یەكێتیش ،لەتەكیدا چەسپاندیان،تەواو پێچەوانەی بنەما و سەرەتاكانی دروستبونی گۆڕان و بانگەشەكانی ڕابوردوە.\nهێنانەدی بەشێك لەئامانجەكانی گۆڕان گەوجاندنە\nشێركۆ حمە ئەمین پەرلەمانتارێكی پێشووی بزوتنەوەی گۆران نوسیوەتی "هەر قسەیەك لەسەر ئەوەبكرێت ،ئەمە بەشێكە،لەهەمواری یاسای سەرۆكایەتی و هەڵبژاردنی سەرۆكی هەرێمە،لەناو پەرلەمان و هێنانەدی بەشێك،لەئامانجەكانی گۆڕان گەوجاندنە"\nراشیگەیاندوە"ئەوەی ،لەپەرلەمانی كوردستان كرا،كە پارتی دیزاینی كردو بزوتنەوەی گۆڕان و یەكێتیش ،لەتەكیدا چەسپاندیان،تەواو پێچەوانەی بنەما و سەرەتاكانی دروستبونی گۆڕان و بانگەشەكانی ڕابوردوە،كە دەرگای پەرلەمانی ،لەسەرداخراوو گۆڕانی،لە پێناودا كرایە دەرەوەی پرۆسە سیاسییەكە.\nلەسەر بنەمای ڕێكەوتنێكی سیاسی گۆڕان و پارتی دیموكراتی كوردستان بوو\nجەلال موحەمەد، ئەندامی پەرلەمانی كوردستان لەفراكسیۆنی گۆران‌و بریاردەردەی لیژنەی یاسایی پەرلەمانیش راگەیاندوە"هەر لەسەرەتاوە فراكسیۆنی پارتی مەرجەكانی بوون بەسەرۆكی هەرێم نوسیبوو بەهەندێك شتی تریشەوە،\nسەرۆكی هەرێم لەسەر بنەمای ڕێكەوتنێكی سیاسی حیزبی نێوان بزوتنەوەی گۆڕان و پارتی دیموكراتی كوردستان بوو لەم قۆناغەدا سازشی زۆرمان بۆ پارتی كرد و لەهەندێك مەرج خۆش بوین بەڵام ڕەنگە لەپێناو ئەوەی سەرۆك بێت لەناو پەرلەمان هەڵبژێردرێت تا نوسینەوەی دەستور.\nئەو پەرلەمانتارەی گۆران راشی گەیاندوە،تاكە كاندیدی پۆستی سەرۆكایەتی هەرێم بەڕێز نێچیرڤان بارزانییە هەر ئەویش دەبێتە سەرۆكی هەرێم چونكە دڵنیام دەنگی زۆرینەی پەرلەمانتاران دەهێنێت.\nقەسەم بەزاتی اللە حزبەكەشم لەحكومەتا بوایە دەنگم نەدەدا\nپەرلەمانتاریكی یەكگرتوو لەبارەی كاراكردرنەوەی یاسای سەرۆكایەتی هەرێمەوە رایدەگەیەنێت بەهیچ شێوەیەك سیستم نەبۆتە پارلەمانی چونكە دەسەڵاتەكان دەسەڵاتی سەرۆكایەتین نەك پارلەمانی و قەسەم بەزاتی اللە حزبەكەشم لەحكومەتا بوایە دەنگم نەدەدا خوای دەكرد دەریان دەكردم و موچەوناوی پارلەمانتاری ئەوە ناهێنێ خۆت زەلیل بكەی وپێچەوانەی پرەنسیپ ومەبدەئەكانت دەنگ بدەیت وببیتە بوكەڵە وبوكە شوشە.\nئەبوبەكر هەڵەدنی پەرلەمانتاری فراكسیۆنی یەكگرتوو لەپەرلەمانی كوردستان لەژێرناوی كوفرەكانی دەستوورو سیستمی پارلەمانی ودیموكراسی كە لەكۆبونەوەكەی پارلەماندا ئەنجام درا نوسیویەتی :\n١/هەناسەبڕكێ یانە بەدوای بەغدادا كەچی لەوێ دەسەڵاتی سەرۆك تەشریفاتیە ولێرەش ڕەها،ئەمە كوێی پابەند بوونە بەودەستورەی شەووڕۆژ بالۆرەی سەرزمانی هەندێكە.\n٢/دەنگ دان بۆسەرۆكی هەرێم لەنهێنیەوە كرایە ئاشكرا ،چونكە متمانەیان نیە بە نهێنی هەموان پابەند بن.\n٣/بڕوانامە پێویست نیە بۆسەرۆكی هەرێم،لەهەرێمێك خاوەنی سەدان هەزار قوتابی زانكۆ وپەیمانگا ودەیان هەزار بەكالۆریۆس ودەیان هەزار ماستەر ودكتۆراو ئەندازیارو یاساناس وپارێزەرو پزیشك بیت كەچی سەرۆكی هەرێمەكەت هەڵگری بڕوانامەی زانكۆیی نەبێت.\n٤/بەهیچ شێوەیەك سیستم نەبۆتە پارلەمانی چونكە دەسەڵاتەكان دەسەڵاتی سەرۆكایەتین نەك پارلەمانی.\n٥/سەرۆك لەهەموو دونیا بۆئەوەی بەهێز،بێت پێویستەبە2/3 ببێتە سەرۆك نەك بەدەنگی رەها واتە نیوە +١.\n٦/ئەم دەسەڵات دارانەی هەرێم ئیمتیازی بێ مەسئولیەتیان دەوێ بۆیە سەرۆك بەهیچ شێوەیەك ملكەچ نیە بۆلێپرسینەوەی پارلەمان.\n٧/تەنانەت دەنگیان بەوبڕگەش نەداكەدەبێت سەرۆك هی هەموان بێت ووەك نەریتێكی دیموكراسی دەست لەحزبەكەی بكێشێتەوە لەماوەی سەرۆكایەتیەكەی دا.\nموچەوناوی پارلەمانتاری ئەوە ناهێنێ خۆت زەلیل بكەی\nئەوپەرلەمانتارەی یەكگرتوو ئاماژەی بەوەشداوە،بەڵام ئەمە مێژووە،ئۆباڵەكەی لەئەستۆی ئەوانەی تێیان پەڕاند،ئەمڕۆ ٣٠حوزەیرانی ٢٠١٣ دووبارە بوەوە،قەسەم بەزاتی اللە حزبەكەشم لەحكومەتا بوایە دەنگم نەدەدا خوای دەكرد دەریان دەكردم ،موچەوناوی پارلەمانتاری ئەوە ناهێنێ خۆت زەلیل بكەی وپێچەوانەی پرەنسیپ ومەبدەئەكانت دەنگ بدەیت وببیتە بوكەڵە وبوكە شوشە.\nجێگه‌ی باسه هه فته‌ی ڕبردوو پەرلەمانی كوردستان لە دانیشتنێكدا پرۆژە یاسای سەرۆكایەتی هەرێمی كوردستانی خستە دەنگدانەوە و بە زۆرینەی دەنگی فراكسیۆنەكانی گۆڕان و پارتی و یەكێتی پەسەند كرا.\n2406 جار خوێندراوه‌ته‌وه\n5/11/2019 3:05:20 PM


سەندیکای سیندیکالیستەرنا مۆڵەتی کاریی فرۆشتووە - Radio Sweden Kurdish - ڕادیۆی سوید - Radyoya Swêdê | Sveriges Radio\nسەندیکای سیندیکالیستەرنا مۆڵەتی کاریی فرۆشتووە\nبڵاو کرایه‌وه fredag 1 mars 2013 kl 11.18\nڕیوبەن تاستاس دوکێ بەرپرسی سەندیکای ناوچەیی سیندیکالیستەرنا بوو لە ڤەستەرئورت. ئەو دان بەوەدا دەنێت کە سەندیکاکە لە کاتی دامەزراندنی خەڵكی لە سەر کار پارەی وەر گرتور، واتە، دامەزراندنیان فرۆشتووە و تاستاس دوکێ دەڵێت دەتوانم ناوی ئەو کەسانە بدەم کە پارەیان وەرگرتووە بەڵام ئێستا ئەوان لە سەندیکای ڤەستەرئورت ئێل ئێس دەر کراون.\nسەندیکای سیندیکالیستەرنا، ئۆرگانی ناوەندیی کرێکارانی سوێد، فیدراسیۆنی کۆمەڵەی سەندیکاکانە ولە ساڵی ١٩١٠ دامەزراوە و نزیکەی ٤ تا ٥ هەزار ئەندامیان هەیە. خۆیان پێێان وایە ئەوان بە دژی دروستبونی چینی کۆمەڵگا خەبات ئەکەن و دەیانەوێت دەسەڵات لە خاوەنکارەوە بخەنە دەستی کرێکار.\nئێستا بەشێکی ئەم سەندیکایە، لە دەرەوەی سوید هێزی کاریی هێناوە و نزیکەی ٢٠ تا ٤٠ هەزرا کرۆنی لە بری هەر دامەزراندنێک وەرگرتووە.\nئەو کەسانەی کە پارەیان داوە بۆ ئەوەی کارێک وەر گرن، لە دەرەوەی یەکێتی ئەوروپا هاتوون و بەم شێوەیە مۆڵەتی کاریی کاتییان لە سوید وەرگرتووە. ئەو کارانەی کە فرۆشراون زیاتر لە بوارەکانی ڕیستوران پاک و خاوێنکردنەوە و بیناسازیدا بوون.\nزۆری ئەندامانی لقی ناوچەیی سیندیکالیستەرنا لە ڤەستەرئورت بۆ ڕادیۆی هەواڵەکانی سوید، ئێکۆت ئەگێڕنەوە کە بە چاوی خۆیان کڕین و فرۆشی مۆڵەتی کارییان بینیەوە. ئەم کەسانەی بە هۆی کارەوە هاتوونە سوید زیاتر خەڵکانی ئامریکای لاتینن و هەندێکیان نزیکەی ٤٠ هەزار کرۆنیان داوە بۆ ئەوەی بێنە سوێد و کاری پاک و خاوێنکردنەوە بکەن.


rebwar 15/04/2019 - 15:56 بڵاوکراوەتەوە لە هەواڵ/كوردستانی\nهه‌ردوو وەزارەتی بەرگری و پێشمەرگە گه‌یشتنه رێكەوتن بۆ ناردن و خەرجكردنی موچەی پێشمەرگە.\nفالح عیساوی پەرلەمانتاری لیژنەی ئاسایش و بەرگری لە ئەنجومەنی نوێنەرانی عیراق راگەیاند: بەپێی ئەو زانیاری و بەدواداچوونانەی كە لەوەزارەتی بەرگری عیراقەوە دەستمكەوتووە، وەزارەتی بەرگری كۆمەڵێك رێكاری بۆ خەرجكردنی 68 ملیار دیناری وەزارەتی پێشمەرگە دیاریكردوە كە ئەو رێكارو رێوشوێنە یاسایی و كارگێڕییانە كاتی زۆری دەوێت بۆئەوەی جێبەجێی و ئامادە بكرێت.\nوتیشی:"بۆیە ئێستا بەپێی نوێترین رێكەوتنی نێوان وەزارەتەكانی بەرگری و پێشمەرگە، پارەی موچەی پێشمەرگە بەبێ هیچ رێكارێك بۆماوەی چوار مانگ خەرج دەكرێت و رەوانەی هەرێم دەكرێت، بەڵام دەبێت لەو (4)مانگەدا وەزارەتی پێشمەرگە ئەو رێكارانەی وەزارەتی بەرگری جێبەجێبكات".\nئه‌و په‌رله‌مانتاره زیاتر بۆ تۆری هه‌واڵی لێمانی وتی"وەزارەتی پێشمەرگە دواكەوتووە لە ئامادەكردنی لیستی موچەی پێشمەرگە، بۆیە بەمەبەستی دوانەكەوتنی زیاتری ناردنی 68 ملیار دینارەكە، بۆماوەی چوار مانگ ئەو پارەیە لەگەڵ موچەی فەرمانبەران رەوانە دەكرێت و دواتر دەبێت ئەو لیستە ئامادە بكرێت".\nلەبارەی وادەی ناردنی پارەی موچەی پێشمەرگەش، فالح عیساوی ئاشكرایكرد، ناردنی پارەكە تەنها رەزامەندی وەزارەتی دارایی عیراقی ماوە.\nهەفتەی رابردووش عادل عەبدولمەهدی سەرۆك وەزیرانی عیراق رەزامەندی دەربڕی بە خەرجكردنی موچەی چوار مانگی وەزارەتی پێشمەرگە.


تاکە ھاوڵاتی جولەکە ئەفغانستانی بەجێھێشت\nتاکە ھاوڵاتی ئەفغانستان کە پەیڕەوکاری ئاینی جوولەکە بوو، لە پشوی کۆتایی ھەفتە لەرێگەی کۆمپانیایەکی ئەمنی ئەمریکی و لەسەر خەرجی حاخامێکی ئەمریکییەوە وڵاتەکەی بەجێھێشت.\nماڵپەڕی تایمز ئۆف ئیسرائیل بڵاوی کردەوە، زبۆڵۆن سیمانتۆڤی تەمەن ٦٢ ساڵ و تاکە ھاوڵاتی ئەفغانستان لە پەیڕەوکارانی ئاینی جولەکە، دوای کۆنتڕۆل کردنی ئەو وڵاتە لەلایەن بزوتنەوەی تاڵیبان و دروستبوونی ھەڕەشەکانی داعش و قاعیدە وڵاتەکەی بەجێھێشت.\nبەگوێرەی راپۆرتی ماڵپەڕی تایمز ئۆف ئیسرائیل، ھاوسەرەکەی سیمانتۆڤ خەڵکی تاجکستانە و لە ساڵی ١٩٩٨ەوە لەگەڵ کچەکەیان لە ئیسرائیل دەژین، بەڵام زبۆڵۆن سیمانتۆڤ مانەوەی لە ئەفغانستان ھەڵبژارد بە ئامانجی بەڕێوەبردن و چاودێری کردنی کنێستەکەیان لە کابوڵی پایتەختی ئەو وڵاتە.\nئراپۆرتەکە ئاماژەی بەوەشداوە، ماوەی دەساڵە زبۆڵۆن سیمانتۆڤ سەرقاڵی کارەکەی بووە و لەناو خەڵکدا کەسێکی ناسراو بووە، بەشێوەیەک رۆژنامەنوسان بەردەوام بۆ چاوپێکەوتن سەردانییان کردووە.\nدەستەی پەخشی ئیسرائیلی لە راپۆرتێکی خۆیدا ئاشکرای کرد، لەگەڵ کشانەوەی ھێزەکانی ئەمریکا لە ئەفغانستان، زبۆڵۆن سیمانتۆڤ لە پشوی کۆتایی ھەفتەدا وڵاتەکەی بەجێھێشتووە و بەرەو یەکێک لە وڵاتە دراوسێکانی ئەفغانستان رۆیشتووە.\nبەگوێرەی راپۆرتەکە، کۆمپانیایەکی بواری ئەمنی ئەمریکی کە موئتی کھانا بازرگانێکی ئەمریکییە و خاوەندارێتی دەکات و لەسەر خەرجی موشیە مارگرێتن، کە حاخامێکی جولەکەی ئەمریکییە ئەفغانستانی بەجێھێشتووە.\nموئتی کھانا لە تویتەری خۆی بڵاویکردەوە، "کۆمپانیاکەم کۆتا پەیڕەوکاری ئاینی جولەکەی لەگەڵ ٣٠ ژن و منداڵی دیکە لە ئەفغانستان دەربازکردووە، جولەکەکە پشوی جەژنی ئارامی لەگەڵ خێزانەکەیدا لە نیۆرک بەسەردەبەن".\nپێشتر، زەبیحوڵا موجاھید وتەبێژی بزوتنەوەی تاڵیبان رایگەیاند، زبۆڵۆن سیمانتۆڤ لە وڵاتەکەیدا پارێزراودەبێت، بەڵام لەدوای روودانی تەقینەوەکان لەلان گروپی چەکداری داعشەوە بڕیاریدا ئەو وڵاتە جێبھێڵێت.\nبەگوێرەی راپۆرتەکەی ماڵپەڕی تایمز ئۆف ئیسرائیل، سیمانتۆڤ کێشەی لە تاڵیبان نەبووە، بەڵکو ئەو ترسی لە داعش و قاعیدە ھەبووە.\nئەمە لەکاتێکدایە، لەماوەی رابردوودا دوای کۆنتڕۆلکردنی ئەفغانستان لەلایە چەکدارانی تاڵیبان و کۆتایی ھاتن بە دەسەڵاتی ئەشرەف غەنی، زبۆڵۆن سیمانتۆڤ، تاکە پەیڕەوکاری ئاینی جولەکە لەو وڵاتە بڕیاریدا وڵاتەکەی جێنەھێڵێت بە ئامانجی خزمەتکردنی کنێستەکەیان لە کبوڵی پایتەختی ئەو وڵاتە کە تاکە کنێست و پەرستگای پەیڕەوکارانی جولەکەیە لەو وڵاتە.


״كارگه‌یه‌ك له سنوورى پارتى ئاسنى له موسڵه‌وه بۆ دێت״ |\nHome ڕاپۆرت ״كارگه‌یه‌ك له سنوورى پارتى ئاسنى له موسڵه‌وه بۆ دێت״\non: نیسان 15, 2018 In: ڕاپۆرت, سەرەکیNo Comments\nبه پێی بڕیارێكی به‌غدا قه‌ده‌غه‌یه\nئاسنى پارێزگاى موسڵ هاورده‌ى كارگه‌یه‌كى ئاسن له گوێڕ ده‌كرێت، ئه‌و كارگه‌یه ده‌كه‌وێته سنوورى پارتییه‌وه و ڕوون نییه چۆن ڕێككه‌وتن كراوه بۆ ئه‌وه‌ى ئاسن بهێنرێت بۆ ئه‌و كارگه‌یه.\nهه‌رچه‌نده ئه‌نجوومه‌نى وه‌زیرانى عێراق به بڕیارێك له ڕۆژى 19ى شوباتى 2013 گواستنه‌وه و فرۆشتنى ئاسنى سكرابی له نێوان پارێزگاكانى عێراقدا قه‌ده‌غه كردووه، به‌ڵام ئه‌و كارگه ئاسنه‌ى له گوێڕ هه‌یه ئاسن له موسڵه‌وه هاورده ده‌كات.\nئه‌حمه‌د زاگه لێپرسراوى كۆمیته‌ى گوێڕى یه‌كێتیى به ״ئاژانس״ى وت: ״هه‌موو ئه‌و ئاسنانه‌ى كه ده‌گاته كارگه‌كه‌ى ئاسنى گوێڕ له موسڵه‌وه هاورده ده‌كرێت، پێشتر ڕۆژانه زیاتر له 300 لۆریى ئاسنى بۆ ده‌هات به‌ڵام له ئێستادا هاورده‌كردنى ئاسن كه‌مى كردووه بۆ كارگه‌كه، له‌به‌ر هاتنى سوپاى عێراق و حه‌شدى شه‌عبی״.\nوتیشى: ״پێشتر به ڕێككه‌وتنى نهێنى له‌گه‌ڵ سوپاى عێراق له موسڵ هاورده‌ى ئاسنیان ده‌كرد، ڕووبه‌رى كارگه‌كه‌ش 500 دۆنم زه‌وییه، پێشتر به هۆى زۆریى هاورده‌كردنى ئاسنه‌وه زیاتر له 250 دۆنم زه‌وى پڕ كراوه له ئاسنى خه‌زنكراو كه هه‌زاران ته‌ن ده‌بێت״.\n״ئیداره‌ى ناوچه‌كه پارتى تێیدا باڵاده‌سته، یاسا و ڕێككه‌وتنه‌كان ده‌خه‌نه به‌رژه‌وه‌ندیى خۆیانه‌وه، حكومه‌تى هه‌رێم هیچ ده‌سه‌ڵاتێكى له ناوچه‌كه‌دا نییه، پارتى حوكمى ناوچه‌كه ده‌كات نه‌ك حكومه‌ت.״ ئه‌حمه‌د زاگه واى وت.\nبه‌رپرسی پارتى له ناوچه‌كه‌دا، ئاماژه بۆ ئه‌وه ده‌كات كاركردن له كارگه‌كه‌دا سسته و باسى ئه‌وه‌ش ده‌كات، له‌به‌ر ئه‌وه‌ى سه‌ر به كه‌رتى تایبه‌ته زۆر ئاگادارى ئیشوكاره‌كانیان نین.\nخالید فه‌قێ محه‌مه‌د به‌رپرسى ناوچه‌ى پارتى له گوێڕ به ״ئاژانس״ى وت: ״كارگه‌كه كه‌موكورت ئیش ده‌كات، له‌به‌ر ئه‌وه‌ى ماده‌ى خامى نییه، ڕێگه‌ى موسڵ داخراوه و هیچ مەوادێكى بۆ نایه‌ت، زۆر ئاگادارى ئیشوكارى كارگه‌كه و خاوه‌ندارێتیى نین، له‌به‌ر ئه‌وه‌ى سه‌ر به كه‌رتى تایبه‌تە و كارى خۆیان ده‌كه‌ن״.\nله هه‌رێمى كوردستان و ناوچه دابڕێنراوه‌كاندا دوو كارگه‌ى توانه‌وه و به‌رهه‌مهێنانى ئاسن هه‌یه، كه ده‌كه‌ونه پارێزگاى سلێمانى و ناحیه‌ى گوێڕه‌وه، به وته‌ى سه‌رۆكى لیژنه‌ى بازرگانى و پاراستنى مافى به‌كاربه‌ر له په‌رله‌مانى كوردستان سه‌رچاوه‌ى مادده‌ى خاوى ئه‌و كارگانه سیكرابى ناوخۆى هه‌رێمن.\nماجد عوسمان سه‌رۆكى لیژنه‌ى بازرگانى و پاراستنى مافى به‌كاربه‌ر له په‌رله‌مانى كوردستان به ״ئاژانس״ى وت: ״ئاڵوگۆڕكردن و بازرگانیكردن به ئاسن و مادده‌ى خامى كارگه‌كانه‌وه كارێكى ئاسایی و یاساییه له نێوان پارێزگاكاندا، به‌ڵام ئه‌و ناوچانه‌ى له‌ژێر ده‌ستى داعشدا بوون پێشتر ده‌بێت ئه‌و ئاسنه‌ى لێوه‌ى هاورده ده‌كرێت پشكنینى بۆ بكرێت له ڕووى ئه‌منى و ته‌ندرووستییه‌وه، له‌به‌ر ئه‌وه‌ى مه‌ترسیى ژه‌هراویبوون یان بوونى مادده‌ى ته‌قینه‌وه‌ى تێدا ده‌كرێت״.\nوتیشى: ״گواستنه‌وه‌ى ئاسن یان بازرگانیكردن له نێوان پارێزگاكانى هه‌رێم و عێراقدا په‌یوه‌ست كراوه به بارودۆخه سیاسییه‌كه‌وه، ئه‌وه‌ش واى كردووه بازرگانیكردن له ئێستادا بوه‌ستێت یان زۆر سست ببێت، بۆیه پڕۆسه‌ى بازرگانیكردن ڕێككه‌وتنى بۆ ده‌كرێت، له كاتێكدا پارێزگاكانى هه‌رێم به‌شێكن له عێراق و نابێت ڕێگرى له بازرگانیكردن بكرێت״.\nحكومه‌ت  35 ملیۆن دۆلارى خوێندكاران قه‌رزاره\nسۆپا دوو ملیۆن دۆلاری هەرێم دەسوتێنێت


رێنمایی سەبارەت بە شێوازی بەكارهێنانی بوتڵی غاز بڵاودەكرێتەوە\nSalam 14/11/2018 - 11:01 بڵاوکراوەتەوە لە هەواڵ/كوردستانی\nبەڕێوەبەرایەتی بەرگری شارستانی سلێمانی رێنماییەكی سەبارەت بە شێوازی بەكارهێنانی بوتڵی غاز لەناو ماڵان و شوێنە گشتییەكان بڵاوكردەوە، كەتیایدا هاتووە: بە هیچ شێوەیەك نابێت بگڵی غاز لەشوێنی كاركردندا هەبێت یان دابنرێت لە جێگەیەك كە سەقفی گیرابێت و هەوای دەرنەچێت وەك ژێرزەمین و كۆگا و چێشت خانە.\nدەقی ڕێنماییەكەی بەڕێوەبەرایەتی بەرگری شارستانی سلێمانی:\nچەند ڕێنماییەكی گرنگ و پێویست بـــــــــۆ بەكارهێنانی بگـــــڵی (غـــــــــاز )\n. بەكارهێنانی بۆری و صۆندەی تایبەت و حەراری دژە سووتان بۆ گەیاندنی غازەكە بە شوێنی مەبەست كە بەرگەی گەرمی و پەستان بگرێت .\n2. نابێت صۆندەی غاز لە پشتی فڕن و گەباخەوە بگوازرێتەوە و كاریگەری گەرمی لەسەر بێت بەردەوام .\n3. بە هیچ شێوەیەك نابێت بگڵی غاز لەشوێنی كاركردندا هەبێت یان دابنرێت لە جێگەیەك كە سەقفی گیرابێت و هەوای دەرنەچێت وەك ژێرزەمین و كۆگا و چێشت خانە .\n4. كردنەوەی غاز لەسەرەمنچەمەكەوە لەكاتی پێویستی و ئیش كردندا وە كوژانەوەی لە سەرەمنچەمەكەوە نەك تەنها كوژانەوەی لە ئامێری گەرمكەرەوەكەوە .\n5. لەكاتی بەستنی بەشی ژێرەوە بگڵی غاز نابێت ئاوی گەرم بكار بهێنیت بۆ توانەوەی سەهۆڵەكە بەڵكو دەبێت بگڵی غازەكە بگۆڕدرێت دابنرێت هەتا خۆی ئەتوێتەوە .. ئەم حاڵەتە كەمتر لە ماڵدا ڕوو دەدات زیاتر لە نانەواخانە و چێشتخانەكاندا ڕوو دەدات بەهۆی بەكار هێنانی سەرە منچەمەی هەزاری .\n6. ئەگەر هەستت بە بۆنی غاز كرد لە شوێنە كاركردندا نابێت بە هیچ جۆرێك كارەبا داگیرسێنیت تەنانەت ئەگەر ساحیبەی هەواش بێت ، چونكەی بە داگیرساندنی ساحیبە یان تەنها گڵۆپێك ئەبێتە هەوی دروست بوونی شەرارەی ئاگر و بەخێرا ترین شێوە كڵپەدەكات و كارەسات دەخولقێت .\n7. كاتێك هەست بە بۆنی غاز دەكەیت باشترێن ڕێگە بۆ خۆپاراستن دروست كردنی (تهویە) یە بۆ دەرچونی غازەكە وە لەم حاڵەتەشدا باشترین چارەسەر كردنەوەی دەرگاو پەنجەرەیە .\nبڵاوی بكەنەوە تابتوانین زۆرترین كەس ئاگاداربكەینەوە و ژیانی كەسانێك لە مەترسی دوور بخەینەوە...


گۆهڕین بسەر بهایێ دۆلاریدا هات\nبەنکا ناڤەندیا عێراقێ لسەر چەند فەردەیێن پارەیێ ڤەشارتی هاتە دەنگ\nل ناڤ رەوتا سەدر زانیاری لسەر سەرۆک وەزیرێن بهێت یێ عێراقێ دهێنە ئەشکەراکرن\nڤیدیۆیا ماموستایەکی کو ب شەق و زلەهان ل قوتابیەکی ددەت\nهەلویستا فەرمیا ئیرانێ لدور هەلبژارتنا بەری وەخت یاعێراقێ\nدبازارێن هەرێمێدا گوهۆرین بسەر بهایێ دراڤان دا هات\nڤیدیۆیا تایبەت ب هێرشا خۆکوژیا ئەفغانستانێ هاتە بەلاڤکرن\nلیرەیێ تورکی مەزنترین داکەتن تۆمارکر\nپەروەردە دەربارەی پێدانا ڤاکسینێ ب قوتابیان زەلالکرنێ ددەت\nدشەڕێ پشتەڤانێن دوو تیپاندا لڤی باژێری چار کەس هاتن کوشتن\nدگەل دەستپێکرنا پرۆسەیا خاندنا ئەڤسالە چەندین ئاریشە بۆ کەرتێ پەروەردێ دروست بووینە و ژبلی کێمیا ئاڤاهی و کەلوپەلان، ماموستایێن وانەبێژ ژی دبێژن ئەگەر وەزارەتا پەروەردێ لدویف داخازیامە نەهێت دێ بایکۆتا سەرتاسەری راگەهینن.\nعەلی رەئوف نوینەرێ ماموستایێن وانەبێژ ل پارێزگەها دهۆکێ بۆ ئێن ئار تی ڕاگەهاند، وان مۆلەت هەتا ٢٠ی ڤێ مەهێ دایە وەزارەتا پەروەردێ و حکومەتێ کو ئاریشەیا وان چارەسەربکەت، ئەگەر نە هاتە چارەسەرنەکرن دێ بایکۆتا سەرتاسەری کەن و دێ خۆپیشاندانان ئەنجامدەن و خیڤەتان ل پێشیا جڤاتا وەزیران دانن بۆ داخازکرنا مافێن خۆ.\nئەڤە ددەمەکیدایە، ل سنورێ پارێزگەها دهۆکێ هێشتا کەرتێ پەروەردێ ئاریشەیا کێمیا خاندنگەهان و ماموستایان هەیە و رێژەیەکا زێدە یا وان خاندنگەهێن هەی پێتڤی ب نویژەنکرنێ هەنە و ماموستایێن وانەبێژ ژی رێژەکا زێدە یا کەرتێ پەروەردێ پێکدئینن.\nنویترین وێنەیێ بەدەل بەرواری و ئومێد بەرۆشکی د دەما دادگەکرنێ دا هاتە بەلاڤکرن\nدادگەهێ دەربارەی چارەنڤیسێ بەدەل بەرواری و ئومێد بەرۆشکی بڕیارا داویێ دەرخست\nدبوویەرەکێ دا ل ڤی دەڤەرێ سێ ئەندامێن ئێک خێزان ژیانا خۆ ژ دەستدان\nزانیاری لسەر مووچەی هاتن